Kun olet yhteydessä Cochleariin käyttämällä sivustojamme, sovelluksiamme, tuotteitamme tai palvelujamme tai kanssamme käydyn viestinnän kautta, saatamme kerätä ja käyttää tietojasi. Haluamme kertoa, mitä tietoja keräämme, kuinka käytämme keräämiämme tietoja, mille tahoille jaamme niitä ja kuinka suojaamme tiedot. Kerromme myös, kuinka pystyt itse katselemaan ja/tai korjaamaan kerättyjä tietoja ja ottamaan yhteyttä, jos sinulla on aiheeseen liittyviä kysymyksiä tai huolenaiheita.\nItse luovuttamiasi tietoja.\nSinun ei tarvitse toimittaa näitä tietoja meille, mutta joissakin tapauksissa emme välttämättä voi tarjota kaikkia palvelujamme sinulle ilman tietojasi.\nOttamalla käyttöön tiettyjä ominaisuuksia Cochlearin sovelluksissa ja palveluissa saatat pystyä jakamaan lisätietoja siitä, kuinka käytät sovellusta ja/tai kuulokojettasi. Samaten jos käyt sivustoissamme tai käytät sovelluksiamme, tietokoneesi tai mobiililaitteesi saattaa lähettää meille tiettyjä analyysitietoja, kuten IP-osoitteesi, käyttämäsi selaimen ja sovelluksen versiotiedot sekä tietoja ilmenneistä virhetilanteista. Lisätietoja on jäljempänä kohdassa, jossa kerrotaan, kuinka Cochlear käyttää evästeitä. Lisätietoja tietyistä tuotteista, palveluista ja toimista on osiossa Tietosuojaliitteet.\nJotta voimme vaikuttaa ihmisten tietämykseen kuulonalenemasta ja sen hoidosta, tehdä kehitystyötä ja tuoda markkinoille erilaisia istutettavia kuuloratkaisuja, hyödynnämme kerättyjä tietoja jäljempänä kuvattuihin ja Tietosuojaliitteissä kuvattuihin tarkoituksiin.\nCochlearin maailmanlaajuisen rajoitetun takuun ja lääkinnällisiin laitteisiimme liittyvien tietojen säädöksiin perustuvan säilytys- ja ylläpitovelvoitteen mukaisesti käytämme tietojasi seuraaviin tarkoituksiin:\nCochlear-tuotteiden jälleenmyyntitilastojen ja laitehistoriatietojen ylläpito\ntuotteita koskevien lääketieteellisten kysely- ja/tai valitustietojen säilyttäminen.\nAntamasi luvan perusteella tai sovellettavan lain muutoin salliessa käytämme tietojasi seuraaviin tarkoituksiin:\nmarkkinointi- ja myynninedistämistoimiemme mahdollistaminen, jotta voimme esimerkiksi kutsua sinua kyselytutkimuksiin ja pyytää palautetta, tai ottaa yhteyttä ilmoittaaksemme tarjouksista ja antaaksemme muita tuotteisiimme ja palveluihimme liittyviä tietoja, joiden uskomme kiinnostavan sinua.\nKoska Cochlear haluaa tarjota sinulle pyytämäsi palvelut ja kehittää jatkuvasti Cochlearin tuotteita ja palveluja, käytämme tietojasi seuraaviin tarkoituksiin:\ntuotteitamme ja palvelujamme koskeviin tietopyyntöihisi vastaaminen\nyksilöllisen käyttökokemuksen tarjoaminen sivustojen ja sovellusten käytössä\npalveluun liittyvien ilmoitusten toimittaminen, esimerkiksi takuun päättymisestä ilmoittaminen\nprofiilin luominen kanssasi käydyn vuorovaikutuksen perusteella, jotta opimme ymmärtämään, millaista tietoa haluat vastaanottaa\ntuotteiden ja palvelujen päivitysten ja parannusten testaaminen, tukitoiminnot ja kehitystyö (esimerkiksi laitteiden sovitus, aktivointi, huolto ja hallinta) sekä uusien tuotteiden ja palvelujen kehitystyö\ntuotteiden suorituskyky-, huolto- ja luotettavuustietojen analysointi\nsivustojen ja sovellusten sisällön, toiminnan ja käytettävyyden parantaminen\nturvallisuus- ja petostentorjuntatarkoituksiin liittyvä valvonta.\nKun tilaat tietyntyyppisen tuotteen tai palvelun (tai olet tekemässä tilausta), saatamme jakaa tietojasi sellaisten organisaatioiden kanssa, jotka maksavat terveyspalveluista puolestasi (esimerkiksi Medicare ja Medicaid Yhdysvalloissa tai sosiaaliturvaviranomaiset ja vakuutusyhtiöt muilla markkinoilla).\nKäytössämme on Google Analytics, joka auttaa keräämään tilastotietoja sivustojemme ja sovellustemme käytöstä, sekä Google AdSense ja Google DoubleClick mainosten hallintaa ja sijoittelua varten (yhteisnimellä ”Google Services”). Google Services mahdollistaa käyttötietojen korreloinnin eri laitteet (esimerkiksi matkapuhelin ja pöytäkone) huomioon ottaen. Napsauttamalla tätä voit lukea lisää Google Analyticsista ja halutessasi estää sitä keräämästä tietoja vierailustasi sivustoissamme. Voit myös siirtyä osoitteeseen http://myaccount.google.com ja vaikuttaa Google Services -palvelun myötä tuotettuun mainossisältöön määrittämällä mainostukseen liittyviä asetuksia.\nEurooppalaisten kävijöiden evästeiden hallinta\nOletusarvoisesti Sveitsin ja Euroopan talousalueeseen kuuluvien maiden asukkaille suunnatut Cochlearin verkkosivustot (Cochlear Europe -sivustot) tallentavat vain verkkosivujen toiminnan kannalta välttämättömät evästeet. Jos vierailet Cochlear Europe -sivustoilla, sinulle esitetään evästeilmoituspalkki, jonka kautta voit hyväksyä tai kieltää sellaisten evästeiden tallentamisen, jotka eivät ole välttämättömiä – tällaisia ovat esimerkiksi analytiikkaa ja mukautusta varten käytettävät evästeet. Palkin kautta voit avata eurooppalaisten evästeiden hallinnan, jossa voit määritellä ne evästekategoriat, joita annat Cochlearin tallentaa. Valintasi jäävät voimaan vain Cochlear Europe -sivustoilla. Ne eivät jää voimaan sivustoilla, jotka on suunnattu Sveitsin ja Euroopan talousalueeseen kuuluvien maiden ulkopuolella asuville henkilöille. Evästeiden toimintaperiaatteen takia valintasi jäävät voimaan vain verkkotunnuskohtaisesti, mikä tarkoittaa sitä, että saat erillisen kehotteen, kun siirryt eri verkkotunnusten alla toimivien Cochlear Europe -sivustojen välillä (esim. cochlear.com ja iwanttohear.com).\nJos haluat katsella Cochlearin hallussa olevia tietojasi tai korjata, täsmentää tai poistaa niitä tai rajoittaa tai vastustaa niiden käsittelyä sovellettavien lakien mukaisesti, ota yhteyttä jollakin jäljempänä ilmoitetuista yhteydenottotavoista. Jos olet antanut luvan tietojesi käsittelyyn, sinulla on oikeus peruuttaa antamasi lupa milloin tahansa. Ennen kuin pääset katselemaan tietojasi ja korjaamaan, täsmentämään tai poistamaan niitä, varmistamme henkilöllisyytesi kohtuullisin toimenpitein tietosuojan ja turvallisuuden vuoksi.\nSeuraavat liitteet käsittelevät sitä, miten yksittäiset tuotteemme, palvelumme ja toimemme keräävät ja käyttävät henkilökohtaisia tietoja tavoilla, joita ei ole käsitelty pääasiallisessa Tietosuojakäytännössämme (edellä), tai jotka vaativat selvennystä.\nNucleus® Smart -sovelluksen avulla voit optimoida kuulokokemustasi kätevästi yhteensopivalla Apple- tai AndroidTM-laitteella. Sovelluksella voit pariliittää yhteensopivan puheprosessorin yhteensopivaan älypuhelimeen Bluetooth®-yhteydellä, minkä jälkeen voit vaivattomasti vaihtaa ohjelmaa, säätää äänenvoimakkuutta, ohjata suoratoiston lisälaitteita, tutustua käyttövinkkeihin tai paikallistaa kadonneen puheprosessorin.\nNucleus Smart -sovelluksen tietojen jakamistoiminto on saatavilla tietyillä markkinoilla ja sen avulla voit jakaa kuuntelutietosi osallistuvan klinikan kanssa. Kun jaat kuuntelutietosi klinikan kanssa, klinikalla voidaan tarkastella kuuloistutteesta, puheprosessorista ja Nucleus Smart -sovelluksesta peräisin olevia tietoja sekä tietoja, jotka liittyvät erityisesti palveluihin, jotka ovat riippuvaisia tietojen jakamistoiminnosta, kuten Remote Check -palveluun. Klinikan kanssa jaettujen tietojen avulla terveydenhuollon ammattilaiset saavat paremman käsityksen laitteesi käytöstä ja sen suorituskyvystä.\nLuomalla Cochlear-tilin voit kirjautua sisään useisiin Cochlearin palveluihin ja sovelluksiin ja käyttää niitä. Tällaisia ovat esimerkiksi Nucleus Smart -sovellus, myCochlear-verkkoportaali ja verkkokauppamme. Cochlear-tiliä hyödyntävät palvelut vaihtelevat markkinoittain.\nSinua koskevia tietoja voidaan kerätä myös muilta tahoilta seuraavien osalta:\nTyönhakuprosessin aikana kerättyjä tietoja käytetään esimerkiksi soveltuvuutesi arviointiin yhden tai useamman tehtävän osalta, Cochlearille hakemisen yhteydessä esitettyjen tietojen säilyttämiseen ja työnhakijoiden seulontatyökalujemme ja -prosessiemme tehokkuuden arviointiin. Näitä tietoja käytetään myös sen varmistamiseen, että ymmärrämme taustasi, vahvuutesi ja kehitysmahdollisuutesi.\nTyönhakuprosessimme aikana kerättyjä tietoja ei jaeta kolmansien osapuolten kanssa ilman lupaasi muutoin kuin Cochlearin puolesta toimivien alihankkijoiden käytön yhteydessä. Kun ilmoitat henkilökohtaisia tai työhön liittyviä suosittelijoita osana työhakemustasi, Cochlear saattaa ottaa yhteyttä kyseisiin henkilöihin ja ilmoittaa heille, että olet hakenut töitä Cochlearilta.\nJos työnhakusi Cochlearilla johtaa työsuhteen solmimiseen, säilytämme työnhakijatietosi Cochlearin työsuhteen keston ajan. Jos lopetat Cochlearin työsuhteen, työnhakijatietosi poistetaan Cochlearin sisäisten tietojen säilytys- ja poistostandardien mukaisesti.\nBring Back The Beat on hauska mobiilisovellus, jonka avulla Cochlearin istutteen käyttäjät voivat palauttaa tai kehittää kyvyn nauttia musiikista opettelemalla erottamaan soittimet, sävyt ja sävelkorkeudet. Kun käytät sovellusta, keräämme joitakin tietoja ja käytämme niitä parhaan mahdollisen kokemuksen tarjoamiseen.\nNimi ja yhteystiedot, kuten sähköpostiosoite ja puhelinnumero Luomme näiden tietojen avulla Cochlear-tilin, jos sinulla ei vielä ole sellaista, ja tarjoamme pääsyn Cochlear-sivustoihin, -sovelluksiin ja -palveluihin, kuten Bring Back The Beat -sovellukseen. Lisätietoja on Cochlear-tilin tietosuojaliitteessä.\nPelin tiedot, kuten pelin eteneminen ja pelaajan kuva Kun kirjaudut Bring Back The Beat -sovellukseen Cochlear-tilisi avulla, voimme tallentaa pelin etenemisen. Tämä tarkoittaa, että jos vaihdat puhelinta tai kirjaudut sisään eri laitteella, Bring Back The Beat on edelleen juuri siinä kohdassa, johon jäit. Käytämme näitä tietoja myös tulostaulukon näyttämiseen, jotta näet oman etenemisesi ja muiden Bring Back The Beat -pelaajien etenemisen.\nSpotify-tiedot Jos yhdistät Spotify-tilisi Bring Back The Beat -sovellukseen, keräämme tietoja Spotifyssa kuuntelemistasi kappaleista ja esiintyjistä, jotta saat käyttöösi Repertoire (Valikoima) -pelitilan ja pääset uudelle tasolle musiikista nauttimisessa.\nAnalyysitiedot Bring Back The Beat -sovellus kerää tietoja sovelluksen käytöstä ja siinä mahdollisesti ilmenevistä virheistä ja lähettää nämä tiedot anonymisoituina Cochlearille. Nämä tiedot auttavat Cochlearia kehittämään Bring Back The Beat -sovellusta ja muita Cochlear-tuotteita ja palveluita. Analyysitietoja ovat esimerkiksi käytetyn älypuhelimen ja käyttöjärjestelmän tyyppi, tieto siitä, miten usein sovelluksen eri ominaisuuksia käytetään, sekä IP-osoitteet, joista ilmenee, millä maantieteellisellä alueella sovellusta on käytetty. Cochlear on estänyt näiden tietojen yhdistämisen identiteettiisi sekä teknisin että hallinnollisin keinoin.\nKun käytät Bring Back The Beat -sovellusta, käytämme etunimeäsi ja sukunimesi ensimmäistä kirjainta nimenäsi, jolla muut Bring Back The Beat -pelaajat näkevät sinut tulostaulukossa. Jos yhdistät Bring Back The Beat -sovelluksen Spotify-tiliisi, lähetämme myös Spotifylle tietoja Bring Back The Beat -sovelluksen käytöstäsi. Muilta osin jaamme tietosi muiden kolmansien osapuolten kanssa vain luvallasi tai lainmukaisen velvollisuuden perusteella. Huomaa, että jos mukautat pelikokemustasi lataamalla valokuvan, kuvaa ei näytetä tulostaulukossa eikä sitä jaeta muiden käyttäjien kanssa.\nSäilytämme Bring Back The Beat -peliä koskevat tietosi niin kauan kuin sinulla on Cochlear-tili tai kunnes pyydät meitä poistamaan ne. Jos poistat Cochlear-tilisi, saatamme säilyttää anonymisoituja analyysitietoja siitä, miten käytit Bring Back The Beat -sovellusta.\nSäilytämme Spotify-tietosi niin kauan kuin pidät Spotify-tilisi yhdistettynä Bring Back The Beat -sovellukseen. Voit poistaa yhdistetyn Spotify-tilin Bring Back The Beat -sovelluksesta napauttamalla Spotify-kuvaketta Repertoire (Valikoima) -pelitilassa ja noudattamalla poiston kehotteita.\nCochlearin Remote Check -palvelun avulla Cochlearin istutteen käyttäjät voivat suorittaa Nucleus Smart -sovelluksen avulla kotona omatoimista testausta ja jakaa sen tulokset ja laitteen diagnostiikkatiedot osallistuvan klinikan kanssa. Kun omatoimista testausta suoritetaan, testitulokset, mukaan lukien henkilökohtaiset tiedot, lähetetään Cochlearille.\nRemote Check -palvelun osallistujilta kerätyt tiedot\nKoska Cochlear pyrkii jatkuvasti parantamaan Cochlear-tuotteita ja -palveluja, käytämme Remote Check -palvelun kautta kerättyjä tietoja myös anonymisoidussa muodossa tuotteidemme ja palvelujemme käytön tutkimiseen ja uusien kuuloratkaisujen kehittämiseen.\nRemote Check -palvelun päätarkoitus on mahdollistaa omatoiminen testaus ja tulosten jakaminen klinikan kanssa. Jaamme Remote Check -tietosi vain hyväksymiesi klinikoiden kanssa. Voit hallita, millä klinikoilla on pääsy Remote Check -tietoihisi, Nucleus Smart -sovelluksen tietojen jakamistoiminnon avulla. Lisätietoja tietojen jakamistoiminnosta on Nucleus Smart -sovelluksen tietosuojaliitteessä. Tarvittaessa myös määritetty vanhempi tai huoltaja voi käyttää sinusta keräämiämme tietoja. Jaamme tietosi muiden kolmansien osapuolten kanssa vain luvallasi tai lainmukaisen velvollisuuden perusteella.\nVoit poistua Cochlear Family -ohjelmasta milloin tahansa ottamalla meihin yhteyttä jollakin tämän tietosuojakäytännön lopussa ilmoitetuista yhteydenottotavoista. Jos poistut Cochlear Family -ohjelmasta, sinulla ei enää ole oikeutta käyttää ohjelmaan liittyviä etuja. Jos haluat liittyä ohjelmaan uudelleen, voit tehdä niin milloin tahansa ottamalla yhteyttä paikalliseen asiakaspalveluun.\nCochlear Family -jäseniltä kerätyt tiedot\nNimi ja yhteystiedot, kuten sähköpostiosoite ja puhelinnumero. Näiden tietojen avulla tunnistamme sinut sisäisissä järjestelmissämme, pidämme sinuun yhteyttä ja seuraamme kanssasi käytyä vuorovaikutusta.\nHenkilö- ja terveystiedot, kuten ikä tai syntymäaika, kuulonaleneman taso ja kesto sekä kuulolaitteiden käyttö. Näiden tietojen avulla saamme paremman käsityksen matkastasi kuulemisen maailmaan ja/tai kuulolaitteisiin liittyvistä kokemuksistasi, jotta voimme arvioida, millaista tukea ja viestintää tarvitset Cochlearilta. Käytämme näitä tietoja myös väestöä koskeviin ja tilastollisiin tarkoituksiin, jotta saamme paremman käsityksen asiakkaistamme ja potentiaalisista asiakkaistamme.\nTarvittaessa myös määritetty vanhempi tai huoltaja voi käyttää sinusta keräämiämme tietoja. Jaamme tietosi muiden kolmansien osapuolten kanssa vain luvallasi tai lainmukaisen velvollisuuden perusteella.\nCochlear Conversations on vain kutsutuille henkilöille tarkoitettu ohjelma, jonka Cochlear tarjoaa käyttäjille ja heidän huoltajilleen tietyillä markkinoilla. Cochlear Conversations -ohjelman tavoitteena on jakaa tietoa ja parantaa Cochlearin tuotteita ja palveluita tekemällä markkinatutkimusta ja keräämällä palautetta Cochlearin asiakkailta.\nVoit poistua Cochlear Conversations -ohjelmasta milloin tahansa ottamalla meihin yhteyttä jollakin tämän tietosuojakäytännön lopussa ilmoitetuista yhteydenottotavoista.\nCochlear Conversations -ohjelman jäseniltä kerätyt tiedot\nHenkilö- ja terveystiedot, kuten ikä tai syntymäaika, kuulonaleneman taso ja kesto sekä kuulolaitteiden käyttö. Näiden tietojen avulla saamme paremman käsityksen matkastasi kuulemisen maailmaan ja/tai kuulolaitteisiin liittyvistä kokemuksistasi, jotta voimme arvioida, millaista tukea ja viestintää tarvitset Cochlearilta ja mitkä markkinatutkimustoimet ovat sinulle merkityksellisimpiä. Käytämme näitä tietoja myös väestöä koskeviin ja tilastollisiin tarkoituksiin, jotta saamme paremman käsityksen asiakkaistamme ja potentiaalisista asiakkaistamme.\nSäilytämme Cochlear Conversations -ohjelman tiedot niin kauan kuin olet mukana ohjelmassa. Anonymisoimme tiedot 12 kuukauden kuluessa siitä, kun olet poistunut ohjelmasta.\nCochlearin vapaaehtoisohjelma on vapaaehtoisryhmä, joka muodostuu tuhansista eri puolilla maailmaa Cochlear-ratkaisua käyttävistä ihmisistä ja heidän läheisistään. Heitä kaikkia yhdistää yksi asia: halu auttaa muita heidän matkallaan kuulemisen maailmaan.\nCochlearin vapaaehtoiset kertovat tarinansa, tarjoavat tukea ja antavat tietoja kaikille, jotka harkitsevat Cochlear-kuuloratkaisua tai ovat hankkimassa sellaista, sekä heidän vanhemmilleen, perheenjäsenilleen tai ystävilleen.\nKiinnostuksenilmaisuista kerätyt tiedot\nKun ilmaiset kiinnostuksesi ryhtyä Cochlearin vapaaehtoiseksi, pyydämme sinulta joitakin tietoja, jotta voimme käsitellä hakemuksesi.\nVapaaehtoisilta kerätyt tiedot\nHenkilö- ja terveystiedot, kuten ikä tai syntymäaika, kuulonaleneman taso ja kesto sekä kuulolaitteiden käyttö. Näiden tietojen avulla saamme paremman käsityksen matkastasi kuulemisen maailmaan ja/tai kuulolaitteisiin liittyvistä kokemuksistasi, jotta voimme arvioida, millaista tukea tarvitset Cochlearilta. Käytämme näitä tietoja myös väestöä koskeviin ja tilastollisiin tarkoituksiin, jotta saamme paremman käsityksen asiakkaistamme ja potentiaalisista asiakkaistamme.\nSinua koskevat kirjalliset materiaalit, lainaukset, valokuvat, video- ja/tai äänitallenteet. Jos annat lisäsuostumuksen, saatamme käyttää näitä tietoja mainosmateriaaleissamme.\nKoulutustiedot. Saatamme tarjota sinulle pääsyn erityiskoulutukseen, ja pidämme kirjaa koulutustoiminnasta, jotta saamme paremman käsityksen tiedoistasi ja asiantuntemuksestasi.\nKun Cochlear arvioi kiinnostuksenilmauksesi, tietojasi ei jaeta kolmansien osapuolten kanssa ilman lupaasi tai lainmukaista velvollisuutta.\nJos ryhdyt Cochlearin vapaaehtoiseksi, Cochlear saattaa jakaa tietosi sellaisten henkilöiden kanssa, jotka haluavat tietää matkastasi kuulemisen maailmaan, tai sellaisten organisaatioiden kanssa, joihin liittyvissä tapahtumissa voit puhua Cochlearin vapaaehtoisena. Tarvittaessa myös määritetty vanhempi tai huoltaja voi käyttää sinusta keräämiämme tietoja. Jaamme tietosi muiden kolmansien osapuolten kanssa vain luvallasi tai lainmukaisen velvollisuuden perusteella.\nJos liityt Cochlearin vapaaehtoisohjelmaan, säilytämme vapaaehtoisuutta koskevat tietosi niin kauan kuin olet mukana ohjelmassa. Jos et liity Cochlearin vapaaehtoisohjelmaan, kiinnostuksenilmauksesi sisältämät tiedot tuhotaan pian tehdyn päätöksen jälkeen.\nCochlear Events -tapahtumat\nCochlear järjestää tai tukee monenlaisia suuria ja pieniä tapahtumia (Events) ympäri maailman. Events-tapahtumien yleisöihin kuuluu henkilöitä, jotka haluavat tietää enemmän Cochlearin tuotteista ja palveluista, sekä Cochlearin lääkinnällisten laitteiden käyttäjiä, Cochlearin vapaaehtoisia ja terveydenhuollon ammattilaisia.\nEvents-tapahtumia varten kerättävät tiedot\nKun rekisteröidyt tapahtumaa varten ja/tai osallistut tapahtumaan, keräämme ja käytämme hyväksyntääsi perustuen ja tapahtumakokemuksesi helpottamiseksi seuraaviin luokkiin kuuluvia henkilötietoja:\nNimi ja yhteystiedot, kuten sähköpostiosoite ja puhelinnumero. Näiden tietojen avulla tunnistamme sinut sisäisissä järjestelmissämme, pidämme sinuun yhteyttä, ilmoitamme sinulle tapahtumien yksityiskohdista ja seuraamme kanssasi käytyä vuorovaikutusta.\nHenkilö- ja terveystiedot, kuten ikä tai syntymäaika, kuulonaleneman taso ja kesto sekä kuulolaitteiden käyttö. Events-tapahtumissa, jotka on tarkoitettu Cochlearin kuuloratkaisujen ja/tai -palveluiden käyttäjille ja/tai mahdollisille käyttäjille, tietoja käytetään varmistamaan, että tarjoamme tapahtumiin soveltuvaa sisältöä ja sopivia puhujia. Käytämme näitä tietoja myös väestöä koskeviin ja tilastollisiin tarkoituksiin, jotta saamme paremman käsityksen asiakkaistamme ja potentiaalisista asiakkaistamme.\nSinua koskevat valokuvat, videot ja/tai äänitallenteet (yhdessä ”tallenteet”). Joissain Events-tapahtumissa teemme tallenteita, joita käytämme Cochlearin sisäisessä viestinnässä ja materiaaleissa sekä ulkoisilla verkkosivuilla, sosiaalisen median tileillä ja painetuissa julkaisuissa. Kysymme sinulta aina etukäteen ennen sellaisten tallenteiden käyttämistä, joissa olet keskeisessä ja tunnistettavassa roolissa (esimerkiksi lähikuva tai video), mutta voimme käyttää ilman suostumustasi tallenteita, joissa olet vain taustalla, epätarkkana tai muulla tavoin heikosti näkyvissä tai tunnistettavana.\nMatkatiedot Rajoitetuissa tilanteissa Cochlear voi avustaa sinua Events-tapahtumiin liittyvien matkojen ja/tai majoituksen varaamisessa. Näissä tapauksissa käytämme matkatietoja, mukaan lukien kansallisia henkilöllisyystodistuksia tai maksutietoja, vain varauksen loppuun saattamiseksi.\nJos hyväksyt erillisen tallenteiden julkaisun, voimme jakaa kuvaasi ja/tai ääntäsi sisältäviä tallenteita sosiaalisen median, verkkosivujen tai painotuotteiden kautta tai muulla sopimuksessa määritellyllä tavalla. Jaamme tietojasi palveluntarjoajiemme ja liikekumppaneidemme kanssa heidän Events-tapahtumiin osallistumisensa ja/tai tarjoamiensa palveluiden tarpeiden mukaisesti. Jaamme tietojasi ja matkatietoja sen mukaan, mikä on matkojen ja/tai majoituksen varaamiseksi tarpeen (esim. nimesi ja syntymäaikasi jakaminen lentoyhtiön kanssa lentojen varaamiseksi). Jaamme tietosi muiden kolmansien osapuolten kanssa vain luvallasi tai lainmukaisen velvollisuuden perusteella.\nOsia® Smart -sovelluksen avulla voit optimoida kuulokokemuksesi kätevästi yhteensopivalla Apple- tai Android™-laitteella. Sovelluksella voit pariliittää Osia-puheprosessorin yhteensopivaan älypuhelimeen Bluetooth®-yhteydellä, minkä jälkeen voit vaihtaa ohjelmaa, säätää äänenvoimakkuutta, ohjata suoratoiston lisälaitteita, tutustua käyttövinkkeihin tai paikallistaa kadonneen puheprosessorin.\nOsia Smart -sovelluksen kautta kerätyt tiedot\nCochlear säilyttää Cochlear-tiliisi liittyviä tietoja kunnes pyydät meitä poistamaan ne. Anonymisoidussa muodossa säilytettävien analyysitietojen avulla pystymme tunnistamaan Osia Smart -sovelluksen käytön ja toiminnan muutoksia.\nKiitos, että käytit aikaasi tämän tietosuojakäytännön lukemiseen. Olemme tietoisia siitä, että tietojen jakaminen kanssamme on luottamuksen osoitus Cochlearia kohtaan. Tämän vuoksi haluamme käyttää tietojasi vastuullisesti ja luotettavasti.\nPäivitetty viimeksi 11.6.2020\nTulee voimaan 11.7.2020\nFinnish translation of D1425384 ISS9 2020-06


syyskuu 2013 - Nutturapää\nmaanantai 23. syyskuun 2013 by Myy\nTartun helposti heräteostoksiin ja kassalla oli L’Oreal Color Riche -kynsilakat ”kolme kahden hinnalla” -tarjouksessa (5ml / 3,93€). Valitsin sävyt 828 Flashing Lilac, 829 Atomic Purple ja 831 Fluo Azur. Olen todella tykännyt näistä Lorkun lakoista. Vaikka pullo on säälittävä pieni, on sivellin hyvä ja lakkojen laatu mainio. Markettilakkojen aatelia!\nsunnuntai 22. syyskuun 2013 by Myy\nmaanantai 9. syyskuun 2013 by Myy\nlauantai 7. syyskuun 2013 by Myy\ntorstai 5. syyskuun 2013 by Myy\nSorbetit kiiltää niin, että kuvia on vaikea saada. Vasemmalla oleva 10 on mainio ”my lips but better” -sävy, joka hieman syksyisen rusehtavana pääsee käyttöön kun kesän kaikki-värit-mulle-nyt-aika on ohi. Oikealla oleva 12 on makuuni hieman turhan hileinen.\nkeskiviikko 4. syyskuun 2013 by Myy


Tuulanhavis: marraskuuta 2013\nKiertelimme viikonvaihteessa lähirannoilla, lähinnä Haminan Pappilansaaressa ja Heinlahdessa sekä vähän Hovarilla. Ensi viikolla pakastuu ja rannat alkavat jäätyä, linnutkin saattavat rannoilta vähentyä.\nPappilansaaren rannan tuntumassa sukelteli lauantaina nuori allinaaras. Tänä syksynä Lupinlahdella on näkynyt tavallista enemmän alleja.\nKauempana salmella näkyi tukkasotkien joukossa 15 lapasotkaa ja punasotka.\nMenimme seuraavana päivänä katsomaan, olisiko alli vielä aivan rannalla. Silloin ohitse lensikin myöhäinen rantasipi vastapäiselle rannalle. Rantasipi tuli havaittua aluksi sen äänestä ja se tuli vielä varmistettua kiikareilla ja kaukoputkella.\nHuumanhaarassa oli kyhmyjoutsenpari poikasineen rannan tuntumassa.\nLupinlahdella kyhmyjoutsenia oli kymmeniä. Poikasia ja nuoria valkeita aikuisia, joilla on pesiviä vanhoja lintuja vaaleamman punainen nokka (kuvassa vasemmalla) sekä vanhempia aikuisia tumman oranssisine nokkineen.\nRetkiaika hämärtyi liikaa jo hyvissä ajoin iltapäivällä ja hämärtyy vielä lisää talvea kohti.\nLähettänyt Tuulanhavis klo 15.09\nEino-myrsky ulottui viikonvaihteessa Kotkaankin. Pysyttelimme osan aikaa suojaisassa Mansikkalahdessa, jonne valkoinen sorsa-ankka oli ilmaantunut myös tuulensuojaan. Ilmeisesti sama lintu oli viettänyt alkusyksyä Pyhtään Heinlahdessa. Toissakesänä Kotkan Huumanpohjassa oli kaksikin valkoista sorsa-ankkaa.\nPyrstön päällisen kiharat paljastavat linnun koiraaksi.\nKotkan Langinkoskella oli sunnuntaina kalassa nuori selkälokki merilokin ja kahden harmaalokin parissa. Selkälokki on BirdLife Suomen v. 2013 40-vuotisjuhlavuoden vuoden lintu.\nKävimme myös Pyötisessä bongaamassa naaraspukuista mustaleppälintua, joka näyttäytyikin lauantaina, arkana lintuna aivan lähikuvaan se ei suostunut. Tukkipinojen päällä kyllä viivähti jonkun aikaa.\nLähettänyt Tuulanhavis klo 19.33\nAhkerasta yrittämisestä huolimatta viikonvaihteen lintuhavainnot jäivät aika vaatimattomaksi. Osasyynsä oli kyllä tämän päivän tuulella ja sateella. Kävimme mm. yrittämässä, vieläkö Sulennon tunturikiuru olisi paikallaan, mutta juuri mäelle päästessä hyvä sademyräkkä ohitti paikan. No, näkyihän tänäkin viikonvaihteessa mm. pari hiiripöllöä.\nVuodet ovat kovin erilaisia. Viime vuonna oli pitkälle talveen mahdollista ihmetellä taviokuurnien vaellusta ja joutsenia. Tänä syksynä taas on pikkujoutsenia ja Ansereitakin näkynyt pelloilla hyvin vähän viime vuoteen verrattuna.\nLoppusyksyn lauhat säät ovat kuitenkin saaneet siellä täällä pienet joutsenparvet vielä viipyilemään.\nVirolahden Kurkelassa näkyi pellolla eilen pikkujoutsen, joka on vasta toinen tänä syksynä näkemäni pikkujoutsen. Viime syksynä niitä oli pelkästään Elimäenjärvellä parhaimmillaan yli 60 yksilöä. Kuvassa Kurkelan pikkujoutsen laulujoutsenen ja valkoposkihanhen seurassa.\nLähettänyt Tuulanhavis klo 15.33\nHiiripöllöjä olen nähnyt toistaiseksi tänä syksynä 15 ja niistä tänä viikonlopulla 9 yksilöä. Jos eilisen aurinkoisen päivän jälkeen tänään ei olisi ollut sankka sumu, ehkä vielä muutama lisääkin olisi saattanut löytyä. Kymenlaaksossa pöllövaellus on keskittynyt lähinnä Iitin ja Kouvolan suunnalle, mutta rannikolle niitä on jäänyt ainakin toistaiseksi vähän.\nHiiripöllöt löytää melko helposti, ainakin kun ne ovat tähystelemässä saalista korkean kuusen latvasta, keskeltä pellonreunamia avoimesta puusta tai sähkölangoilta. Edellinen vastaavaa kokoluokkaa oleva suurvaellus lienee vuodelta 1976.\nIsolepinkäisiä näkyi vähemmän kuin hiiripöllöjä, yhteensä 5 yksilöä viikonlopun retkillä. Tänä syksynä niitä onkin näkynyt ainakin peltoretkillä yllättävän vähän.\nLähettänyt Tuulanhavis klo 17.53


Suppilovahvero-lihapata muhii uunissa meheväksi | Reseptit | Anna.fi\nPerinteiset karjalanpaistilihat, karitsa, nauta ja possu, saavat mausteekseen kourallisen salviaa ja litran verran paistettuja suppilovahveroita.\n28.10.2017 Teksti: Teresa Välimäki Kuvat: Tommi Tuomi/Otavamedia\n600 g karitsan-, possun- ja naudanlihakuutioita\nn 1/2 l lihalientä\nSuppilovahvero-lihapata tehdään näin:\n1. Ota lihat pari tuntia ennen ruoanvalmistusta huoneenlämpöön.\n2. Puhdista sienet ja haihduta niistä neste kuumalla paistinpannulla. Hienonna sipuli ja valkosipulinkynnet. Lisää pannulle voi ja sipulit. Kuullota sipulit pehmeiksi. Kaada sienet ja sipulit uunipataan.\n3. Lisää pannulle tarvittaessa voita ja paista lihat parissa erässä kullanruskeiksi. Kaada lihat pataan. Lisää pataan myös laakerinlehdet, pippurit ja salvia. Kaada lihaliemi paistinpannulle, kiehauta ja kaada se pataan. Lisää hillosipulit.\n4. Nosta suppilovahveropata 200-asteiseen uuniin noin 20 minuutiksi. Laske sitten lämpöä 150-asteeseen ja hauduta pataa 1–2 tuntia. Tarkista maku ja lisää tarvittaessa suolaa. Tarjoile suppilovahvero-lihapata uunipalsternakkojen kera.\nOliko suppilovahverosaalis runsas? Ei hätää hukkaa loput kermaiseen keittoon tai pikkelöi ne myöhempää käyttöä varten.\nKatso myös Kotiliesi.fi: Suppilovahvero, rustonupikka vai kultaheltta? Testaa, kuinka hyvin tunnistat sienet


Lukion opetussuunnitelma 2019 on myös suvaitsevaisuuden juhlaa\nKirjoittaja Aihe: Lukion opetussuunnitelma 2019 on myös suvaitsevaisuuden juhlaa (Luettu 919 kertaa)\n« : 08.11.2019, 16:38:59 »\nLukion uusi opetussuunnitelma jatkaa Opetushallituksen tuttua linjaa, jossa suvaitsevaisuuden ja monikulttuurisuuden edistäminen menee tiedon ja sivistyksen edelle. Tässä suhteessa paljastava on suunnitelman luku ”2.2. Arvoperusta”.\nPerinteisesti sivistys tarkoittaa monipuolista tietopohjaa sekä kykyä kriittiseen ajatteluun. Suunnitelmassa sivistyksestä on tullut aktiivisempaa, se on nyt taitoa tehdä ratkaisuja. On mobilisoiduttava ilmeisesti poliittiseen toimintaan. Sen jälkeen tekstiin ilmestyy tuttu ihmisoikeus- ja tasa-arvoretoriikka. Monikulttuurisuus on arvoperustan mukaan rikkautta ja luovuuden lähde. Siinäpä on kaksi poliittista tavoitetta, joita Suomessa ei ole tarpeeksi ajettu, ja joiden suuntaan OPS epäsuorasti viittaa. Tietysti myös sukupuolten tasa-arvo on mukana.\nItse kannatan kuitenkin hyve-moraalia, jota pidän parempana. Jos kaksi lasta on hukkumassa, joista toinen on oma lapseni, ja pystyn pelastamaan vain toisen, valitsen oman lapseni. Päätös rikkoo tasa-arvoa ja yhdenvertaisuutta (jne), mutta on perusteltavissa hyve-etiikan avulla. Noudatan mieluummin näitä vanhoja kansalaishyveitä kuin nykyajan kylmää tasa-arvomoraalia.\nSuunnitelma vetoaa jopa viiteen kertaan YK:n kestävän kehityksen ohjelmaan ”Agenda 2030”. Monien hyvien asioiden lisäksi ohjelma sisältää perinteistä miesvihaa ja vaatii Afrikan gebardihattujen pankkitilien kartuttamista. Siinä nuorisolle lisäohjetta.\nOpetussuunnitelma on laillisesti velvoittava asiakirja. Sitä on jokaisen lukion lehtorin noudatettava potkujen uhalla.\nEi muuta kuin oikein hyvää Nenäpäivää.\n« Viimeksi muokattu: 08.11.2019, 23:37:26 kirjoittanut Jorma Teräsrautela »\npienivalkeapupu, Eino P. Keravalta, kivimies and 1 other like this\nVs: Lukion opetussuunnitelma 2019 on myös suvaitsevaisuuden juhlaa\n« Vastaus #1 : 08.11.2019, 16:50:09 »\nLainaus käyttäjältä: Jorma Teräsrautela - 08.11.2019, 16:38:59\nKyseinen kohta on tässä:\nLukion opetussuunnitelman perusteiden arvoperusta rakentuu demokratialle ja suomalaiselle sivistysihanteelle, jonka mukaan opiskelu ja oppiminen uudistavat yhteiskuntaa ja kulttuuria. Sivistys on yksilöiden ja yhteisöjen taitoa tehdä ratkaisuja eettisen pohdinnan, toisen asemaan asettumisen ja tietoon perustuvan harkinnan avulla. Sivistykseen kuuluu taito ja tahto käsitellä inhimillisten pyrkimysten ja vallitsevan todellisuuden välisiä ristiriitoja eettisesti, myötätuntoisesti ja ratkaisuja etsien. Sivistys ilmenee huolenpitona, avarakatseisuutena, laaja-alai-sena todellisuuden hahmottamisena ja sitoutumisena toimintaan myönteisten muutosten puolesta. Lukion sivistysihanteena on pyrkimys totuuteen, hyvyyteen, kauneuteen, oikeudenmukaisuuteen ja rauhaan.\nLukio-opetuksessa ymmärretään kestävän elämäntavan välttämättömyys sekä rakennetaan osaamisperustaa ympäristön ja kansalaisten hyvinvointia edistävälle taloudelle. Opiskelija ymmärtää oman toimintansa ja globaalin vastuun merkityksen luonnonvarojen kestävässä käytössä, ilmastonmuutoksen hillinnässä ja luonnon monimuotoisuuden säilyttämisessä. Lukio-opetus kannustaa\nvastuulliseen toimijuuteen sekä kansainväliseen yhteistyöhön ja maailmankansalaisuuteen YK:n kestävän kehityksen toimintaohjelma Agenda 2030:n mukaisesti.\nJokainen lukio on yhteisö, jossa erilaisista taustoista tulevilla ihmisillä on mahdollisuus tunnistaa ja pohtia yhteisiä hyvän elämän arvoja ja periaatteita sekä oppia yhteistyöhön. Lukiossa kannustetaan keskinäiseen välittämiseen ja huolenpitoon. Luovuutta, aloitteellisuutta, rehellisyyttä ja sisua arvostetaan. Inhimillinen ja kulttuurinen moninaisuus nähdään rikkautena ja luovuuden lähteenä. Kulttuuriperintöjä vahvistetaan välittämällä, arvioimalla ja uudistamalla niihin liittyvää tietoa ja osaamista. Paikallisessa opetussuunnitelmassa arvoperustaa tarkennetaan oman lukion\nkannalta olennaisissa asioissa. Arvoperusta toteutuu lukion toimintakulttuurissa, kaikkien oppiaineiden opetuksessa ja työskentelyn organisoinnissa. Lukion arvoperustaa konkretisoi näissä lukion opetussuunnitelman perusteissa kuvattu laaja-alainen osaaminen.\nKoko 404 sivuinen pumaga löytyy täältä.\nAvatkaa pumaga ja hakusanaksi kannattaa laittaa "monin*" niin saatte nuo mokutuskohdat näkyviin. Osumia 107 kappaletta.\nEdit: Etsin muutamia muita hakusanoja:\nELÄMÄNKATSOMUSTIEDON OPETUKSEN YLEISET TAVOITTEET\nET3 Kulttuurit (2 op)\n• kulttuurin käsite ja merkitys sekä sen erilaiset luokittelut ja käyttötavat, kulttuuri merkityksiin perustuvana inhimillisenä toimintana, erilaisia teorioita kulttuurien kehityksestä ja suhteesta toisiinsa, etnosentrismi ja kulttuurirelativismi\n• kulttuuria koskevan tutkimuksen perusteita: tutkittavan ja tutkijan näkökulmat, kenttätyö, etnografia, kysely, haastattelu\n• kulttuuriperintö: tapakulttuurin monet muodot, kulttuurinen itseilmaisu, kulttuurin vaikutus yksilön maailmankuvaan ja elämänkatsomukseen, Unescon\n• suomalaisen kulttuurin ja identiteettipolitiikan historiallinen rakentuminen,\nsuomalaisuuden monimuotoisuus ja suomalaiset vähemmistökulttuurit\n• kulttuurien ja sivilisaatioiden vuorovaikutus sekä monokulttuurisuuden mahdottomuus: monikulttuurisuus ja globaali kulttuuri sekä niiden erilaiset katsomukselliset ja yhteiskunnalliset tulkinnat ja vaikutukset\n• etnisyyden, rasismin ja muun syrjinnän sekä keskinäisen kunnioituksen ja\nyhdenvertaisuuden historiaa ja nykypäivää eri kulttuureissa\nJos opiskelija on suorittanut lukiokoulutuksen kursseja maahanmuuttajille ja\nvieraskielisille järjestettävässä lukiokoulutukseen valmistavassa koulutuksessa,\nne voidaan lukea hyväksi lukio-opintoihin.\nOppimisen tuen tarpeet, kuten sairaudesta tai vammasta johtuvat haasteet, lukemisen tai kirjoittamisen erityisvaikeus, maahanmuuttajien kielelliset vaikeudet\nsekä muut syyt, jotka vaikeuttavat osaamisen osoittamista, tulee ottaa arvioinnissa huomioon siten, että opiskelijalla on mahdollisuus erityisjärjestelyihin ja\nvaihtoehtoisiin tapoihin osoittaa osaamisensa.\n+ kaksi muuta siteerausta, yksi lakitekstistä ja yksi taulukosta\nLukio edistää kaikessa toiminnassaan yhdenvertaisuutta ja sukupuolten\ntasa-arvoa. Yhteisön jäsenet tulevat kuulluiksi, kohdatuiksi ja kohdelluiksi\nsamanarvoisina. Oikeudenmukaisuuden, turvallisuuden ja hyväksytyksi tulemisen kokemukset luovat luottamusta ja edistävät työrauhaa. Kiusaamista,\nhäirintää, väkivaltaa, rasismia tai syrjintää ei hyväksytä, vaan niitä ennaltaehkäistään ja niihin puututaan.\nYhdenvertainen kohtelu edellyttää sekä perusoikeuksien ja osallistumisen mahdollisuuksien turvaamista kaikille että yksilöllisten tarpeiden huomioon ottamista ja arvostamista. Opetus on sukupuolitietoista ja jokaisen yksilöllisyyttä\nkunnioittavaa. Oppiva yhteisö rohkaisee opiskelijaa tunnistamaan omat arvonsa,\nasenteensa ja voimavaransa. Opiskelijaa ohjataan suhtautumaan eri oppiaineisiin\nja valintoihin ilman sukupuoleen sidottuja roolimalleja sekä suuntautumaan tulevaisuuteensa ja omiin päämääriinsä avoimin mielin.\nLukiossa arvostetaan kulttuurista ja kielellistä moninaisuutta. Eri kielet, uskonnot ja katsomukset elävät rinnakkain ja vuorovaikutuksessa keskenään. Oppiva\nyhteisö hyödyntää maan kulttuuriperintöä, kansallis- ja vähemmistökieliä sekä\nomaa ja ympäristön kulttuurista, kielellistä, uskonnollista ja katsomuksellista\nmoninaisuutta. Yhteisössä ymmärretään kielten keskeinen merkitys oppimisessa\nja vuorovaikutuksessa sekä identiteettien rakentumisessa ja yhteiskuntaan sosiaalistumisessa. Jokaisella oppiaineella on tapansa käyttää kieltä, oma käsitteistönsä ja omat tekstikäytäntönsä, jotka avaavat käsiteltäviin ilmiöihin eri näkökul-mia. Kielitietoisessa lukiossa kehitetään opiskelijan monikielistä osaamista, joka\nkoostuu tieteenalojen kielten, äidinkielten, niiden murteiden ja rekistereiden sekä\nmuiden kielten eritasoisesta hallinnasta. Lukiossa jokainen opettaja on myös\noppiaineensa tiedonalan kielen ja monilukutaidon opettaja.\nSyrjintä mainittuna viiteen kertaan uskonnon ja ET:n kursseista puhuttaessa.\nRomaniopiskelijoiden opetuksessa tulee ottaa huomioon Suomen romanien\nasema etnisenä ja kulttuurisena vähemmistönä. Lukio-opiskelun erityisenä\ntavoitteena on, että nuoret voivat kasvaa omaan kieleensä, kulttuuriinsa ja yhteisöönsä sekä rakentaa yhteiskunnallista osallisuuttaan ja omaa identiteettiään.\nTavoitteena on lisäksi edistää romaniopiskelijoiden siirtymistä jatko-opintoihin.\nRomanikieltä voidaan opettaa lukiossa lukiolain (714/2018) 15 §:n mukaisesti äidinkielen ja kirjallisuuden oppimääränä. Romanikieltä voidaan opettaa myös lukiokoulutusta täydentävänä opetuksena. Romanikielen lukio-opetus edistää opiskelijoiden mahdollisuuksia sekä kielen elvyttämiseen että romanikielen korkea-asteen\nopintoihin. Romanikielen opetus lukiossa vahvistaa romaniopiskelijoiden identiteettiä ja antaa heille mahdollisuuksia käyttää kieltään ja ilmaista itseään siten,\nettä huomioidaan heidän kotoaan, yhteisöstään ja perusopetuksesta saamansa\ntaidot ja tiedot sekä heidän oma halunsa ilmaista identiteettiään. Opetus edistää\nromaniopiskelijoiden oman historian ja kielen tuntemusta sekä tietoisuutta romaneista Suomessa ja muissa maissa. Romanikielen opetusta voidaan järjestää myös\nyhteistyössä muiden oppilaitosten kanssa ja etäopetuksena. Opiskelussa voidaan\nhyödyntää lähiympäristöä, romaniyhteisöä ja romanikielistä mediaa.\n« Viimeksi muokattu: 08.11.2019, 17:09:29 kirjoittanut internetsi »\n« Vastaus #2 : 08.11.2019, 16:52:01 »\nSuvivirren laulaminen lienee sitten kova kannanotto.\nOikeastaan typeryyksien maksimoiminen voi olla hyväkin asia, sillä sitä enemmän teinit niitä vastaan kapinoivat. Lasten ja teinien suusta sen totuuden on ennenkin kuullut.\n« Vastaus #3 : 08.11.2019, 16:57:48 »\nKun sitten parinkymmenen vuoden kuluttua todetaan, että lukion v. 2019 laadittu opintosuunnitelma on romuttanut koko Suomen lukio-opetuksen ja kansainvälisessä vertailussa olemme pudonneet jonnekin Somalian ja Afganistanin tasolle, vedetäänkö tämän OPS:in laatijat vastuuseen? Epäilen.\n« Vastaus #4 : 08.11.2019, 17:16:23 »\nSivistykseen kuuluu taito ja tahto käsitellä inhimillisten pyrkimysten ja vallitsevan todellisuuden välisiä ristiriitoja eettisesti, myötätuntoisesti ja ratkaisuja etsien.\nKun siis ihmiset kehitysmaista pyrkivät miljoonittain ilmaiseen elatukseen Euroopassa, vallitseva todellisuus on se, ettei Euroopalla ole siihen varaa eikä syytäkään suostua, vaan Euroopan tehtävänä on eettisesti ja eurooppalaisiin kohdistuvalla myötätunnolla päätettävä ratkaisu, ettei ole Euroopan tai eurooppalaisten etu ottaa maanosaamme miljoonittain yhteiskuntaamme kuormittavia, herkästi rikoksiin syyllistyviä ja rasistista kulttuuriaan ajavia kehitysmaalaisia, joiden kulttuuri on sivistysarvojemme vastainen, ahdasmielinen ja vähemmistöjä vainoava sekä kaikkinaisesti kehittymätön, raakalaismainen ja evoluution alemmalla asteella oleva, eläimellinen ja sellaisena suunnattoman halveksittava ja jo kaukaa varottava.\nZamppa, JiM, KKossu and 1 other like this\n« Vastaus #5 : 08.11.2019, 17:19:17 »\nMutta uuden opetussuunnitelman edustaman, orwelliaanisen ja kulttuurimarxilaisen hyveen mukaan sinun pitäisi oman lapsesi sijaan pelastaa kehitysmaalainen lapsi, koska hän on meidän kulttuurimme sorron uhri, omaa tervehdyttävää geneettistä ainesta ja koska hänen kansansa tuottaa vähemmän kasvihuonekaasuja kuin meidän kansamme.


Bioelektrokemialliset systeemit | Tampereen korkeakouluyhteisö\nTutkimusryhmän tavoitteena on resurssien talteenotto ja orgaanisten yhdisteiden tuottaminen bioelektrokemiallisilla systeemeillä. Bioelektrokemiallisissa systeemeissä mikroorganismit voivat tuottaa sähkövirtaa tai sähkövirtaa voidaan käyttää hyväksi mikrobien aineenvaihdunnan ohjaamiseen, esimerkiksi tuottamalla orgaanisia happoja hiilidioksidista. Lisäksi (biologisesti tuotettua) sähkövirtaa voidaan käyttää hyväksi ravinteiden talteenottoon (bio-)elektrokonsentraatiolla.\nTutkimusryhmän tavoitteena on vauhdittaa muutosta kohti bio- ja kiertotaloutta. Tutkimusryhmä kehittää prosesseja, joilla voidaan esimerkiksi ottaa ravinteita talteen (bio-)elektrokonsentraatiolla, muuttaa hiilidioksidia rasvahapoiksi mikroorganismien avulla mikrobielektrosynteesillä, tai ohjata orgaanisten yhdisteiden fermentaatiota kohti arvokkaampia tuotteita elektrofermentaation avulla. Tutkimusryhmällä on kokemusta myös bioelektrokemiallisesta jätevesien puhdistuksesta sekä bioelektrokemiallisesta metallien talteenotosta.\nTavoitteiden saavuttamiseksi tutkimusryhmä kehittää uusia reaktorikonfiguraatioita, optimoi biologisia prosesseja sekä pyrkii integroimaan bioelektrokemiallisia systeemejä sekä olemassa olevaan infrastruktuuriin (esim. biokaasuprosesseihin) sekä tulevaisuuden teknologioihin (esim. jatkuvatoimiseen rasvahappojen talteenottoon). Lisäksi prosessissa rikastettuja mikrobiyhteisöjä karakterisoidaan ja selvitetään aktiiviset mikrobit ja näiden yhteistyöt.\nTutkimusta tehdään muun muassa Suomen Akatemian rahoittamssa akatemiatutkija -hankkeessa sekä Suomen Akatemian Hiili hyödyksi -ohjelman rahoittamassa projektissa (CO2MetMES).\nSähköpostiosoitemarika.kokko [at] tuni.fi\ntutkijatohtori Tekniikan ja luonnontieteiden tiedekunta.\nigor.vassilev [at] tuni.fi\nväitöskirjatutkija Tekniikan ja luonnontieteiden tiedekunta.\nveera.koskue [at] tuni.fi\nyu.sun [at] tuni.fi\nprojektitutkija Tekniikan ja luonnontieteiden tiedekunta.\nhui.yao [at] tuni.fi\nHiilidioksidin ja metanolin bioelektrokemiallinen konversio pidempiketjuisiksi hiiliyhdisteiksi ja näiden talteenotto\nMikrobielektrosynteesin optimointi: mikrobiyhteisöistä reaktorin kehitykseen\nRavinteiden talteenotto jätevesistä bioelektrokemiallisilla menetelmillä\nBakteerin metabolian muokkaus elektrofermentaatiolla\nEi-toivottujen hajua ja makua aiheuttavien yhdisteiden analysointi, tuottomekanismien ymmärtäminen ja hallintamenetelmien kehittäminen kalojen kiertovesikasvatuksessa - FLAVOUR


Siemens - Joe Kaeser Siemensin uudeksi pääjohtajaksi\nSiemens AG:n uudeksi pääjohtajaksi on nimitetty 1.8.2013 alkaen Joe Kaeser (56), joka on toiminut Siemensin talous- ja hallintojohtajana (CFO) vuodesta 2006. Uusi CFO nimitetään mahdollisimman pian. Nykyinen pääjohtaja Peter Löscher eroaa tehtävästään tänään ja jättää tehtävänsä Siemensin johtokunnassa molemminpuolisessa yhteisymmärryksessä. Muutokset hyväksyttiin Siemens AG:n hallintoneuvoston kokouksessa tänään.\nHallintoneuvosto arvostaa suuresti Peter Löscherin saavutuksia yhtiön johtajana. Hän aloitti tehtävässään 1.7.2007 ja loi yhtiöön vahvan vastuullisuuskulttuurin, jota pidetään mallina eri puolilla maailmaa. Hänen johtajakaudellaan yhtiö saavutti korkean tulos- ja kannattavuustason, vahvisti asemaansa kehittyvissä maissa sekä keskitti portfoliotaan.\nHallintoneuvoston puheenjohtaja Gerhard Cromme kiitti Peter Löscheriä sitoutumisesta, hänen työstään yhtiön johdossa sekä yhtiön edustamisesta. Hän johti yhtiötä menestyksekkäästi haasteellisina aikoina, joihin kuuluivat ensin Compliance-kriisi ja sen jälkeen maailmanlaajuinen rahoitus- ja velkakriisi.\n- Peter Löscher palautti Siemensin hyvän maineen ja auttoi yhtiötä menestymään. Hänen johtajakaudella Siemens kohtasi historiansa kaksi menestyksekkäintä vuotta. Omasta puolestani sekä koko yhtiön puolesta sekä hallintoneuvoston puolesta haluan kiittää Peter Löscheriä hänen työstään yhtiön hyväksi, sanoi Gerhard Cromme.\nUuden pääjohtajan lehdistötilaisuus on tänään klo 15.30. Tilaisuutta voi seurata osoitteessa: www.siemens.com/pressconference .\nKansainvälinen, englanninkielinen lehdistötiedote ja -materiaali on liitteenä.\nInvitation to the Siemens AG Press Conference\nChange of leadership inSiemens Managing Board\nStatement of the President and CEOof Siemens AG – Peter Löscher


Betoniseinän tasoitus – Selvitä hinta & Löydä tekijä 24/7 | Kodinplaza\nTarvitseko palvelua betoniseinän tasoitus? Vertaa alueesi yritykset yhdellä tarjouspyynnöllä tai lue lisää alapuolelta.\nKeskihinta: 449,25 €\nHintavaihtelu: n. 229,68 € - 768,60 €\nBetoniseinän tasoitus: hinta (2022) ja usein kysytyt kysymykset\nPäivitetty: 29.11.2021 klo 12:11\nErilaisten betoniseinien tasoittaminen voidaan tehdä esimerkiksi ennen maalausta, laatoitusta tai tapetointia.\nMitä maksaa betoniseinän tasoitus?\nBetoniseinän tasoittaminen maksaa keskimäärin noin 400 € – 3.000 € seinien lukumäärästä, pinta-alasta ja kunnosta riippuen. Esimerkiksi sisäeteisen seinien tasoituttaminen voisi yhteensä maksaa 750 €.\nMiten betoniseinän tasoituksen hinta muodostuu?\nBetoniseinän tasoituksen hintaan vaikuttavat esimerkiksi:\ntasoitettavien betoniseinien lukumäärä sekä pinta-ala\nbetoniseinän kunto tasoitusta ennen\nkäsitelläänkö betonipintoja myös muilla tavoin\nErilaisiin betonipintoihin kohdistuvat tasoitustyöt vaihtelevat niin laajuudeltaan kuin vaativuudeltaankin. Joka tapauksessa tasoituksen kohteena olevien betoniseinien pinta-ala sekä lukumäärä ovat hyviä arvioperusteita hintojen muodostumisessa ja usein tasoitustyöt hinnoitellaankin neliöperusteisesti. Neliöperusteinen hinnoittelu ei kuitenkaan ole ainoa vaihtoehto, sillä esimerkiksi järeämmät tasoitusmenetelmät voidaan hinnoitella tuntiperusteisesti. Esimerkki tällaisesta voisi olla betoniseinän piikkaus, jonka hinta vaihtelee 28 € – 35 € tuntihinnan välillä.\nBetoninpinnan kunto on myös oleellinen asia ja se tulisikin kartoittaa mahdollisimman tarkasti. Nyrkkisääntö on, että neliöhinnat laskevat mikäli tasoitustöiden määrä on alhaisempi. Jos betoniseinässä on kauttaaltaan halkeamia, syviä uria tai epätasaisuuksia, menee sen tasoittamiseen keskimääräistä kauemmin aikaa. Näiden lisäksi on hyvä myös miettiä, tehdäänkö betonisille pinnoille muita käsittelyjä. Monesti tasoituksen hintaa on mahdollista neuvotella ainakin hieman alaspäin, mikäli sama urakoitsija vastaa esimerkiksi maalauksesta, tapetoinnista tai laatoituksesta.\nBetoniseinän käsittely ennen maalausta\nMonesti vanhan tai uuden betoniseinän pinnasta saadaan miellyttävämmän näköinen ja tilaan paremmin sopiva, kun sen pinta käsitellään esimerkiksi maalaamalla. Tasoitus ja maalaus ovatkin yksi yleisimmin yhdessä tehtävistä betonipintojen käsittelyistä.\nJos betoniseinää on aiemmin maalattu tai tasoitettu, voidaan pinnoille käyttää maalipesua. Pesun jälkeen aiempi maalikerros irtoaa helpommin ja sen irrottamiseen voi käyttää apuna esimerkiksi kaavinrautaa. Maalikerroksen alta paljastuu yleensä aiempia hauraampia tasoite- tai rappauspintoja, jotka kannattaa poistaa mahdollisimman hyvin. Monesti, kun lopputuloksesta halutaan olla täysin varmoja, vanhat tasoitteet poistetaan kokonaan ja betonipinta hiotaan kauttaaltaan.\nMikäli betonisten pintojen kokonaisvaltaiseen hiomiseen ei päädytä, voidaan esimerkiksi syvemmät halkeamat tai kolot tasoittaa huolellisesti. Pintatasoituksen jälkeen yleinen käytäntö on, että tasoitteet hiotaan mahdollisimman tarkasti.\nLisätietoa betoniseinien tasoituksista\nKuten jo aiemmin todettu, voidaan vanhat betonipinnat tasoittaa useista eri syistä. Maalaus on ehkäpä yleisin, mutta tasoitus voidaan tehdä myös esimerkiksi tulevaa laatoitusta tai tapetointia silmällä pitäen. Olennaista tasoituksessa on, että uusi pintamateriaali saadaan tarttumaan betonipinnoille mahdollisimman hyvin ja tasaisesti.\nSelvitä betoniseinän tasoituksen hinta\nTutustu betoniseinän tasoituksesta jätettyihin tarjouspyyntöihin\nSeinä on maalattu,ja nyt maali lähtee lastuina kuin tapetti.Maalin alla pölyinen betoniseinä.Piti ruveta itse maalaamaan ja aloitin kittaamaan reikiä,seurauksena se että maali kupruilee tasoitteen alla ja lähtee irti.Tasoitteet ja maalit on jo ostettu,voin maalata itse,eli seinän tasoitus olisi kyseessä.\nJätä tarjouspyyntö palvelusta betoniseinän tasoitus\nMakuuhuoneen betoniseinän tasoitus\nSeinän korkeus n. 250 cm ja leveys n. 390 cm = 9,75m2. Seinän kunto käy parhaiten ilmi alla olevasta kuvasta. Tarkoituksena siis tasoittaa seinä, muille toimenpiteille ei tarvetta. En hanki itse materiaaleja.\nMakkarin seinästä revitty n. 1,5 neliötä tasoitetta pois\nSeinän korkeus n. 250 cm ja leveys n. 390 cm = 9,75 m2. Seinän kunto käy parhaiten ilmi alla olevasta kuvasta. Tarkoituksena siis tasoittaa seinä siistimmäksi, muille toimenpiteille ei tarvetta. En hanki itse materiaaleja.\nWc tilan seinissä on jokin maali ja ehkä joku (väärä) tasoite. Maali/tasoite on alkanut hilseilemään irti. Seinät pitäisi saada sileiksi ja ehjiksi.\nTurvaa onnistumisesi ja vertaile betoniseinän tasoittaminen Kodinplazan avulla\nJätä tarjouspyyntö betoniseinän tasoituksesta\nBetoniseinän korjaus Betoniseinän maalaus Harkkoseinän tasoitus Hirsiseinän maalaus Kantavan seinän purkaminen Kiviseinän maalaus Kiviseinän tasoitus Lasikuitutapetin asennus Seinän eristäminen Seinän koolaus


Yrittäjä, ota tehot irti somesta! | Työterveyslaitos\nSosiaaliseen mediaan liitetään pelkoja, kun kielenkäyttö on muuttunut yhä vihamielisemmäksi monella alustalla. Somen katsotaan vievän myös aikaa tai se tuntuu viidakolta, josta oikean yleisön löytäminen on vaikeaa. Hyödyt ajavat monesti haittojen ohi. Silti jokainen joutuu miettimään, minkälainen näkyvyys ja läsnäolo soveltuvat juuri omalle yritykselle.\nOsalle yrityksistä läsnäolo somessa on ollut oleellinen osa viestintää heti alusta saakka, toisissa vasta kipuillaan, miten sinne pitäisi loikata – vai loikataanko laisinkaan.\nTyöterveyslaitoksen DigiHyöty-hankkeessa autamme pieniä ja keskisuuria yrityksiä ottamaan digitaaliset järjestelmät entistä paremmin haltuun, ja sosiaalisen median haasteet ovat nousseet monissa keskusteluissa esiin.\nEdellisessä kirjoituksessani kerroin muutamista some-elämän hyödyistä yrittäjälle. Tässä kirjoituksessa pohdin, millä eväillä saisi otettua tehot irti somesta.\nKaikki lähtee liikkeelle yrityksen tavoitteista. Miksi tätä hommaa tehdään ja mihin pyritään? Viestintä voi olla oikein kivaa, mutta sitä ei kannata tehdä vain viestimisen ilosta. Kirkasta siis tavoitteesi ja suunnittele, mitkä viestit tukevat tavoitetta. Tämä itse asiassa voi myös vapauttaa aikaasi! Kun tavoite on kirkkaana mielessäsi, on helppo sanoa ei kiitos niille toimenpiteille, jotka eivät vie sitä kohti.\n2. Tee läksysi\nJokainen somekanava ja -alusta on erilainen. Tutustu ensin kanavien kirjoon ja selvitä, mikä on kunkin kanavan oma erityisyys. Minkälaiset ihmiset seuraavat juuri tätä kanavaa ja missä sinun yleisösi mahtaa digiaikaansa viettää?\n3. Mieti, kuka on sinulle tärkeä\nKun tiedät mitä tavoittelet, voit tutustua tarkemmin kohderyhmiisi. Missä he viettävät aikaansa ja minkälaista tietoa, viihdettä, tuotetta tai apua he etsivät? Kohderyhmä määrittelee kanavan. Kanavavalintaan toki vaikuttavat myös muutkin asiat, mutta tärkeää on olla siellä, missä sinulle tärkeät ihmisetkin ovat. Siirrä samalla katse pois omasta navastasi ja mieti, mitä sinulle tärkeät ihmiset tarvitsevat tai kaipaavat. Miten sinä voit auttaa heitä?\n4. Mittaa, mittaa ja mittaa\nOnnistuiko kampanjasi? Tavoititko oikean yleisösi? Tukeeko viestintä liiketoimintaasi ja saavutitko tavoitteesi? Kun olet asettanut tavoitteen ja sille oikeat mittarit, on helppo vastata edellisiin kysymyksiin. Mittareiden kirjo on valtava. Lähes kaikkea voi mitata: näkyvyyttä, toimintaa, sitoutuneisuutta… Käytä siis hetki aikaa miettiäksesi, mitä oikeastaan haluat mitata ja minkälaisella aikajänteellä. Moni some-alusta tarjoaa mainioita valmiita mittareita kyseiselle alustalle. Niitä kannattaa hyödyntää.\nDigiHyöty-hankkeessa lisätään pienten ja keskisuurten yritysten osaamista digitaalisten tietojärjestelmien käyttämiseen. Digitaalisten järjestelmien käytön sujuvuus parantaa yritysten tuottavuutta sekä koko henkilöstön jaksamista ja työhyvinvointia. Hankkeeseen otetaan mukaan yrityksiä kevääseen 2022 saakka. Ilmoittaudu mukaan hankesivun kautta!


Ace Frehley – Ei kaduttavaa – KaaosZine\nToimittaja: Arto Mäenpää - 13.11.2012\nOn Ace Frehleyn, KISS-yhtyeen alkuperäisen kitaristin, aika kertoa tarinansa. Tarina, joka on täynnä onnettomuuksia, huumeita, naisia, onnekkaita sattumia ja tietenkin kaikki se mitä olet halunnut tietää legendaarisen Space Manin elämästä syntymästä vuoden 2010 ”nykyhetkeen”.\nFanien ja Frehleyn omastakin mielestä nykypäivän KISS:ssä liian vähälle huomiolle jäänyt kitaristi selvittää mitä kaiken taustalla oli ja mitä esirippujen ja lavavalojen välkkeen takana tapahtui – huumeita, naisia, hauskanpitoa ja klassikoiksi muodostuneita rock-kliseitä. Kliseitä ehkä, mutta sitäkin surullisempia tapahtumia.\nLuetun perusteella on todella uskomattomien sattumien summa, että mies on edelleen elossa. Acen kertoman mukaan mies olisi yhtä hyvin voinut vetää kokaiinia aamusta iltaan, joka päivä, 80-luvun alusta loppuun. Kirjan läpi kahlattuaan alkaa myös ymmärtää miten itsetietoinen (vai itseriittoinen) Frehley on itsestään. Terapeuteilla on visiteerattu ja omia taitoja kehutaan yli kaiken. Elämän virheitä on ollut ja ne tunnustetaan. Suurinta osaa mistään tapahtuneesta ei pyydellä anteeksi, eikä nöyristellä kenenkään edessä. Toisin sanoen, vaikka mies olisi ollut miten sooseissa, niin hän muistaa kuitenkin vetäneensä keikat AINA täysillä ja enemmän nappiin kuin päin seiniä.\nOpuksessa on myös useampi sivullinen kuvia aina Acen vaippavuosista vuoteen 2010 saakka. Harmittavasti, jos kuviin haluaa jotain selvyyttä, on se haettava kirjan lopusta josta löytyy myös selitykset kuville – vähän liian vaivalloista. Kiitosta kuitenkin siitä, että loppupuolella elämänkertaa löytyy myös hakemisto, mistä voit bongata esimerkiksi sivut missä on puhuttu Gene Simmonsista tai vaikkapa Eric Carrista.\nAllekirjoittanut olisi halunnut kuulla enemmän Frehley’s Comet (Acen soolo-projekti) -keikkatarinoita, mutta Frehley tyytyy tarinoimaan vaan sen aikakauden ryyppyreissuista bändin kanssa.\nKirjan laajempi lukijakunta löytynee KISS ja/tai Ace Frehley -faneista, mutta kirja on suhteellisen helppoa luettavaa myös muille muusikko-elämänkertojen ystäville. Alkupuoli kirjasta on eittämättä laahaavaa, mutta kun Ace liittyy tunnetun megabändin riveihin, alkaa tapahtua. Loppusanoista saa taas sen käsityksen, että Frehley on kirjoittanut kirjan alusta loppuun ja palkittu journalisti-elämänkertakirjailija Joe Layden on ollut vaan vähän avittamassa prosessissa sekä opettamassa kymmensormijärjestelmää tjsp. Hällä väliä.\nOli Ace Frehley sitten kusipää tai ei, niin kirjasta selviää mitä mies teki nuoruuden päivänsä ja miten parivaljakko Simmons & Stanley kohtelivat pahassa huumausaine-kierteessä ollutta bändikaveriaan. Kirja on nimenomaan Frehleyn sana ja näkökanta kaikkeen -seikka mihin suurempi yleisö ei ole päässyt tutustumaan juuri lainkaan ennen tämän kirjain julkaisua. Media oli aikanaan ja on vieläkin, Frehleyn mielestä, täynnä Gene Simmonsin syöttämää propagandaa.\nHienoa kuitenkin, että mies pitää KISS-yhtyettä vielä ”rock-veljinään”\n13.11.2012 at 13:12\nKertokaas nyt sitten, että pitäisikö näitä olla lisää? Eli lisää rock-elämänkertoja esittelyyn vaiko eikö?


Hauskaa ja punktyyliä Tukholmassa - Kinnarps\nUutisetNro 11Hauskaa ja punktyyliä Tukholmassa\nHauskaa ja punktyyliä TukholmassaEräs Ruotsin muotialan suurimpia menestystarinoita viime aikoina on Odd Mollyn tarina. Vuonna 2002 alkunsa saanut pieni boheemin tyylikäs merkki levisi nopeasti maailmalle. Pian brodeerattuja Odd Molly -merkkejä nähtiin naisten selkäpuolella 38 maassa. Yritys sai palkintoja, muun muassa International Prêt-à-porter Award -palkinnon vuonna 2006, Shooting Star at the Entrepreneur of the Year 2007 –palkinnon ja viimeksi Guldknappen 2008 -palkinnon, joka on Ruotsin arvostetuimpia muotialan palkintoja. Maailman valloitettuaan Odd Molly on nyt avannut aivan ensimmäisen oman liikkeensä – Tukholmassa. Siellä tapaavat, aivan kuten merkkikin antaa aavistaa, boheemin supernaiselliset ja punktyylisen itsepäiset. Esimerkiksi yksi sisustuksen silmäänpistävimmistä yksityiskohdista on suuri nyplätty rautainen pitsi. www.oddmolly.com


Seurantalojen korjausavustuksia ennätysmäärä Saloon | Kylien ja kortteleiden Salo\n← Uutisviesti 18.2.2015\nSalosta etätyöpaikkakunta? →\nSeurantalojen korjausavustuksia ennätysmäärä Saloon\nJulkaistu 27.2.2015\tby Henrik Hausen\nSeuratalo Pukkila, Vaskio\nSeurantalojen korjausavustuksia myönnettiin tänä vuonna ennätysmäärä Saloon, yhteensä 59 000 euroa. Summa meni neljälle hakijalle: Kettulan Pienviljelijäyhdistys (Kettulan pirtti) 5 000 euroa, Koski as. kyläyhdistys (Vihiniemen kylätalo) 20 000, Salon VPK (VPK:n talo) 25 000 ja Vaskion Nuorisoseura (Pukkila) 9 000.\nVihiniemen kylätalo Perniön Kosken asemalla\nSaloon tulevien avustusten määrä nousi kaksinkertaiseksi edellisvuosien tasosta. Tämän vuoden avustusten saajista Kosken aseman kyläyhdistys sai avustusta myös viime vuonna, silloin 11 000 euroa. Viime vuonna avustusta saatiin myös Angelniemen seurojentaloon, Halikon työväentaloon, Nurkkilan työväentaloon sekä Märynummelle Hehkun majan korjaukseen. Aiempina vuosina avustuksia ovat saaneet lisäksi muun muassa Kiikalan Nuorisoseura (Soihtula), Mathildedalin Työväenyhdistys (Mathildedalin Työväentalo/Matildatalo), Ervelän Seudun Pienviljelijäyhdistys (Ervelän Pirtti), Halikon Nuorisoseura, Salon Demokraattinen Yhdistys ja Muurlan Kiri.\nAngelniemen seurojentalon sali.\nSeurojentalojen valtion korjausavustuksia on myönnetty vuodesta 1978 lähtien ja avustuksia on saanut yli 1 800 seurantaloa ympäri maata. Suomen Kotiseutuliitto on huolehtinut avustusten jakamisesta vuodesta 2004 lähtien, koko maassa summa on vaihdellut 1,2 miljoonasta 1,7 miljoonaan euroon. Varsinais-Suomen osuus on vaihdellut 68 000 eurosta 172 000 euroon. Salon avustettavien talojen määrä on vaihdellut yhdestä kuuteen. Angelniemen kyläyhdistys on saanut avustusta jopa 8 kertaa, 4 000–10 000 euroa kerrallaan.\nSuurimmaksi osaksi kylä- ja seurantalojen ylläpito tapahtuu talkoovoimin, korjausavustukset käytetään isompiin korjauksiin.\nSeurantalojen korjausavustuksia voivat saada erilaiset yhdistykset, säätiöt ja puolueosastot mutta ei esimerkiksi kunnat. Tänä vuonna avustuksia sai 189 yhdistystä eli 64 % hakijoista. Suurin avustus on 40 000 euroa ja keskimääräinen summa on 9 053 euroa. Kokonaissumma on 1 711 000 euroa. Puolet avustusta saavista taloista on luokiteltu kulttuurihistoriallisesti arvokkaiksi. Vanhimmat seurantalot on rakennettu 1880-luvulla, kaikkiaan erialisia seurantaloja on nykyisin noin 2 500.\nKotiseutuliiton sivuilla on ohjeet ja esimerkit siitä, mihin korjauksiin avustuksia yleensä myönnetään. Avustusta saa muun muassa perustusten, kantavien rakenteiden, vesikaton, ulkoseinien, ikkunoiden ja lämmitysjärjestelmän korjauksiin, lämmitysjärjestelmän uusimiseen, vesihuollon järjestämiseen, hygieniatilojen saattamiseen ajanmukaiseksi ja pihatöihin. Hakemuksessa pitää olla suunnitelmat työlle. Tänä vuonna avustuksia suunnattiin erityisesti esteettömyyskorjauksiin ja maaseudulla sijaitsevien talojen jätevesihuoltoon.\nAvustettava talo pitää olla seurantalomaisessa käytössä, eli se ei saa olla esimerkiksi kokonaan yritykselle vuokrattu.\nHaku on vuosittain 30.9. mennessä. Tarkemmat ohjeet ovat Kotiseutuliiton sivuilla:\nKylätalojen kunnostamisia rahoitetaan myös Leaderista ja muista lähteistä. Hyödyllisiä linkkejä on Kylien Salo blogissa sivulla Toimintavinkkejä otsikolla Kokoontumistilat.\nEri vuosina Saloon myönnetyt korjausavustukset:\nKettulan Pienviljelijäyhdistys ry, SALO 5 000,00 €\nKoski as. kyläyhdistys ry, SALO 20 000,00 €\nSalon Vapaaehtoinen Palokunta ry, SALO 25 000,00 €\nVaskion Nuorisoseura ry, SALO 9 000,00 €\nVarsinais-Suomi yhteensä: 165 500,00 €\nSalo 59 000\nAngelniemen Kyläyhdistys ry, SALO 5 000,00 €\nHalikon Vartsalan Työväenyhdistys ry, SALO 1 500,00 €\nKoski as. kyläyhdistys ry , SALO 11 000,00 €\nTyöväenyhdistys Runko ry, SALO 9 000,00 €\nVoimistelu- ja Urheiluseura Halikon Hehku ry, SALO 2 000,00 €\nVarsinais-Suomi yhteensä: 165 010,00 €\nSalo 28 500\nAngelniemen Kyläyhdistys ry, SALO 4 000\nHalikon Vartsalan Työväenyhdistys ry, SALO 6 000\nSalon Vapaaehtoinen Palokunta ry, SALO 20 000\nVarsinais-Suomi yhteensä: 168 500,00 €\nSalo 30 000\nKiikalan Nuorisoseura ry, SALO 14 500,00 €\nMathildedalin Työväenyhdistys ry, SALO 20 000,00 €\nSalon Vapaaehtoinen Palokunta ry, SALO 5 000,00 €\nVarsinais-Suomi yhteensä 172 250,00 €\nSalo 39 500\nErvelän Seudun Pienviljelijäyhdistys ry, SALO 4 000\nHalikon Nuorisoseura ry, SALO 6 000\nKiikalan Nuorisoseura ry, SALO 5 000\nVaskion Nuorisoseura ry, SALO 3 000\nVarsinais-Suomi yht 88 600,00 €\nSalo 18 000\nAngelniemen Kyläyhdistys ry, SALO 5 000\nErvelän Seudun Pienviljelijäyhdistys ry, SALO 8 000\nKiikalan Nuorisoseura ry, SALO 10 000\nSalon Demokraattinen Yhdistys ry, SALO 4 000\nVoimistelu- ja Urheiluseura Halikon Hehku ry, SALO 2 500\nVoimistelu- ja Urheiluseura Muurlan Kiri ry, SALO 4 000\nVarsinais-Suomi yhteensä 153 100,00 €\nSalo 33 500\nErvelän Seudun Pienviljelijäyhdistys ry, SALO 10 000\nKiikalan Maatalousseura ry, SALO 8 000\nKiikalan Nuorisoseura ry, SALO 7 000\nMathildedalin Työväenyhdistys ry, SALO 30 000\nPerniön Työväenyhdistys ry, SALO 3 000\nVarsinais-Suomi yhteensä 151 600,00 €\nSalo 58 000\nAngelniemen Kyläyhdistys ry, HALIKKO 4 000\nHalikon Vartsalan Työväenyhdistys ry, HALIKKO 5 000\nVarsinais-Suomi yhteensä 109 000,00 €\nSalo 9 000\nAngelniemen Kyläyhdistys ry, HALIKKO 10 000\nVoimistelu- ja Urheiluseura Muurlan Kiri ry, MUURLA 5 000\nVarsinais-Suomi yhteensä 140 000,00 €\nSalo 15 000\nAngelniemen Kyläyhdistys ry, HALIKKO 8 000\nVarsinais-Suomi yhteensä 106 500,00 €\nSalo 8 000\nAngelniemen Kyläyhdistys ry, HALIKKO 5 000\nSalon Demokraattinen Yhdistys ry, SALO 3 000\nVarsinais-Suomi yhteensä 68 300,00 €\nMathildedalin Työväenyhdistys ry, PERNIÖ 15 000\nSalon Sosialidemokraattinen Työväenyhdistys ry, SALO 10 000\nVarsinais-Suomi yhteensä 94 000,00 €\nSalo 29 000\nKategoria(t): Ei kategoriaa Avainsana(t): avustukset, hankkeet, rahoitus, seurantalo. Lisää kestolinkki kirjanmerkkeihisi.\nYksi vastaus artikkeliin: Seurantalojen korjausavustuksia ennätysmäärä Saloon\nPaluuviite: Uutisviesti 16.3.2015 | Kylien Salo


Oinomaos: Päivän pelle: toimittelija Nina Leinonen, Iltalehti\nVastoin parempaa tietoaan Iltalehden toimittelija Nina Leinonen väittää muun muassa seuraavaa.\nSyitä on monia. Jotkut ovat kotoisin Mosulista, jonne paluu on sula mahdottomuus. Mosulilaisen paluu muualle Irakiin on myös ongelmallista, koska maassa yleisesti vedetään yhtäläisyysmerkki Mosulin ja Isisin välille.\nToimittelija Nina Leinonen valehtelee. Mosulin tämänhetkiseen tilanteeseen aika hyvin ja huolella perehtyneenä tiedän, että taistelu Mosulista yhdistää irakilaisia enemmän kuin mikään muu asia moniin vuosiin. Mosulin itäpuoli alkaa olla siivottu daesh-rotista, näin kertoo suhteellisen tuore ja luotettava tilannekatsaus.\nMyös yleinen turvallisuustilanne etenkin Irakin pääkaupunki Bagdadissa on heikentynyt aivan viime aikoina. Kaupungissa on koettu lukuisia verisiä itsemurha- ja autopommi-iskuja uuden vuoden jälkeen.\nBagdadissa ei kaupungin väkiluku ja pinta-ala huomioonottaen räjähtele yhtään sen enempää kuin esimerkiksi Malmössä, Ruotsissa. On selvää, että koska daesh-rotat tulevat häviämään taistelun Mosulista, ne yrittävät maksattaa tästä tappiosta mahdollisimman kovan hinnan syyttömillä siviileillä.\nYleisesti ottaen Irakin turvallisuustilanne on muutamassa kuukaudessa ottanut isoja harppauksia parempaan suuntaan. Sota daesh-rottia vastaan kuitenkin jatkuu vielä pitkään, mutta paluuliikenne siivotuille alueille kiihtyy päivä päivältä. On varmaa, että yksittäiset pommi-iskut tai muut terrori-iskut eivät lopu, sillä iSlam todistettavasti on "rauhan uskonto".\nTäydestä sydämestäni toivon menestystä kaikille niille urheille sotureille, jotka Irakissa ja Syyriassa taistelevat islamisteja ja "maltillisia kapinallisia" vastaan.\nLopuksi juttuvinkki toimittelija Nina Leinoselle: Damaskoksen tämänhetkinen vesikriisi, sen syyt ja seuraukset. Tosin voi olla moiselle suvakkitoimittelijalle liian kova pala ruveta tutkimaan "ihqujen" jihadistien tekemisiä, mitäs siitä että yli viisi miljoonaa ihmistä kärsii vesipulasta.\nLähettänyt Oinomaos klo 14.43\nTunnisteet: ei enää tätä kiitos, iltalehti, irak, Mosul, nina leinonen, pelle mikä pelle, turvapaikanhakijat


Anchor Liberty Ale (0.355 l) - oluet - Yhdysvallat - 793524 - Viinikartta.fi\nOljenkeltainen, runsasvaahtoinen, täyteläinen, voimakkaasti humaloitu, sitruksinen, yrttinen, kukkainen, tyylikäs\n3.88 € ( 10.65 €/l) Pantit\nRaaka-aineet: 2-tahoiset ohramaltaat, Cascade-humalat, vesi ja hiiva Muuta: Anchor Liberty Ale tuli markkinoille 18.4.1975 Yhdysvaltojen kansallissankari Paul Reveren muistoksi, joka tasan 200 vuotta aiemmin oli antanut hälytyksen amerikkalaisille vapaustaistelijoille lähestyvistä brittijoukoista. Amerikan vapaussodan katsotaan alkaneen tuosta hetkestä. Tuottaja: Anchor Brewing on pannut olutta jo vuodesta 1896. Se sijaitsee San Franciscossa Kaliforniassa. Anchor Brewingia ja sen omistajaa Friz Maytagiä pidetään amerikkalaisen pienpanimokulttuurin uranuurtajina.\nKokonaan Cascade-humalalla voimakkaasti humaloitu vaalea pintahiivaolut. Hedelmäinen ja todella voimakkaan makuinen, länsirannikon aletyylin edelläkävijä, klassikko! (Maahantuojan kuvaus, www.servaali.fi)


Oulun kirjastot suuntaavat syksyyn - Ajankohtaista - Kirjasto - Oulun kaupunki\nOulun kirjastot suuntaavat syksyyn\nHelteisen kesän jälkeen Oulun kaupunginkirjasto valmistautuu värikkääseen syksyyn. Monet kesätauolla olleet toiminnot palaavat jälleen ilahduttamaan kirjastojen asiakkaita.\nKaupungin kirjastoissa astuvat maanantaina 13. elokuuta voimaan talvikauden aukioloajat. Ajat voi tarkistaa OUTI-verkkokirjastosta. Omatoimikirjastot jatkavat useiden kirjastojen varsinaista aukioloa. Uusimpana on avattu Rajakylässä jo yhdestoista Oulun omatoimikirjasto.\nKirjastojen satutuokiot ja lukupiirit aloittavat jälleen kauden toimintansa. Satutuokioita on 18 kirjastossa eri puolilla kaupunkia. Tuokiot kestävät noin 20 minuuttia ja ne ovat kaikille avoimia sekä ilmaisia. Satutuokioajat löytyvät kirjaston verkkosivuilta. Aikuisten lukupiirit kokoontuvat keskustelemaan kirjallisuudesta pääkirjaston lisäksi yhdeksässä kirjastossa. Pääkirjastolla on vielä erikseen dekkarilukupiiri jännityksen ystäville. Myös lukupiirien kokoontumisajat ja syksyn kirjat löytyvät kirjaston verkkosivuilta.\nSyksyn aikana on monissa kirjastoissa luvassa mielenkiintoisia yleisötapahtumia. Tulossa on kirjailijatapaamisia keskiviikkoisin, erilaisia näyttelyitä, runoiltoja, teematapahtumia ja paljon muita kohtaamisia. Tulevien tapahtumien tiedot löytyvät kirjaston tapahtumakalenterista.\nKirjasto tarjoaa perinteisesti myös asianajajapäivystykset ja erilaisia digineuvontamahdollisuuksia kaikille kansalaisille helpottamaan arkea.


Topic: cadillac deville coupe -79 7.0 kaasari\nRe: cadillac deville coupe -79 7.0 kaasari\nJos toimii nyt hyvin niin en tekisi mitään. Jos käyntihäiriöitä niin putsaus ja perussäätöihin. Tuollaisessa vakiossa käyttökäkkylässä Q-jettiä parempaa kaasaria ei ole. Eli jos ei itse saa sitä toimimaan niin anna se ammattilaisen käsiin. Tehdaskunnostetut tulee kyseeseen vain jos tiedät saavasi hy...\nTopic: Akku Cadillacciin?\nMinulla on -70 korkeapuriste 500cid koneen starttaajana toiminut ehjä 60Ah akku jo kuusi vuotta hyvällä menestyksellä, apukaapeleita ei ole tarvittu. Ja mahtuu ihan siihen akun oikealle paikalle vaivatta. Lyhyessä ajossa ei latautumisessa ole eroa onko akku 100Ah vai 60Ah nimelliskapasiteetiltään. S...\nTopic: Mitä öljyä?\nSinkkiä siinä on mutta caddyn jousipaineet on niin pienet että toimii mainiosti ihan tavallisillakin öljyillä. Minä käytän tuota VR1 öljyä vain tuossa äkkilähtöautossani.\nCaddyn 500cid koneessa olen käyttänyt sitä Motonetin myymää classic öljyä.\nTopic: Cadillac Clubin Pikkujoulut Messilässä\nRe: Cadillac Clubin Pikkujoulut Messilässä\nNo voi hitsi, tämäkin onnistui jotenkin menemään silmien ohi...\nJoltain hififoormilta kannattaa kysyä josko joku harrastaja sen tekisi. Sinänsä ei ole vaikeaa kun löytää sopivat tarpeet puuhaan. Itse ostin Cervin Vegan ämyreihin ebaysta ja valmiilla setillä homma oli helppo ja melko nopea.\nTopic: Cadillac identifiointi ongelma\nRe: Cadillac identifiointi ongelma\nTähän asti minun caddystä ei ole löydetty runkonumeroa eikä se ole haitannut. Tänä vuonna se sitten jopa löytyi ja vielä niin selvästä paikasta vasemman etupyörän edestä etten voi ymmärtää miten sitä en ole itsekään huomannut.\nEi. Perävälitys voisi olla pidempi koska 500cid kone jaksaa vääntää pidemmälläkin välityksellä.\nPerävälitys tuossa suht tiheä joten vetoja on vaikka olisi matalaputisteisempikin. Omistaja taisi mainita välitykseksi 3,9:1. En siis ollut tuota katsomassa, sattumalta vain satamassa satuimme juttelemaan autosta.\nRe: 472 / 500\nLaskennallinen teho ei paljoa kasva koska varmaan kannet/nokka siellä enemmän tehoa rajoittaa. Vääntö ja teho toki ihan himpun suurenee ja ihan hitusen laskee alemmille kierroksille noista em rajoituksista johtuen. Eli ehkä prosentti lisää tehoa ellei se hukkaannu johonkin muuhun muuttujaan.\nTopic: 28/5/16 Roudari Ruisingin kruisailua ja rokettirollia\nTopic: -68 kardaanin ehostus\nSuomessa on ihan firmoja jotka tekee sinulle siihen uuden putken, hotsaa nippuun ja tasapainottaa. Vaikka s&n. Ei varmaan paljoa maksa koska putkeksi käy tavallinen saumaton putki ja yoket saa vanhasta. Kilpuriini uusi cromo paksulla putkella ja isoilla yokeilla maksoi 340,- joten kovin kaukaa ei ni...\nTopic: Tulppien väriero\nRe: Tulppien väriero\nEiköhän imari ole kaksitasoinen, sen näkee ihan silmälläkin päältäpäin. Eli lähteekö kaasarin luota kaikki imukanavat samalta korkeudelta saman korkuisena vai ei.\nJaa, tuota en tiennytkään. Maksoin ilmeisesti turhaan fyyran jäsenmaksun Olisinhan voinut siis ajaa ensi kesänä käkkylä clubin jäsenenä kisaa...\nTopic: Brougham 1987 ilmastoinnissa ongelmia\nSun Jul 26, 2015 11:44 am\nTopic: -66 429 savuttaa\nRe: -66 429 savuttaa\nMoparin tehtaan virittysoppaassa suositellaan tulppaamaan vastaavat kanavat rst-tulpilla.


Nainen kuoli tulipalossa Helsingin Haagassa - Kaupunki - Helsingin Sanomat\nNainen kuoli tulipalossa Helsingin Haagassa\nNainen kuoli tulipalossa Helsingin Haagassa aikaisin maanantaiaamuna. Poliisi tutkii syttymissyytä.\nPelastuslaitos sai hälytyksen Etelä-Haagaan vähän jälkeen puolenyön. (KUVA: Lukijan kuva)\nJulkaistu: 7.3.2016 5:59\nNainen kuoli tulipalossa Helsingin Haagassa aikaisin maanantaiaamuna. Pelastuslaitos sai hälytyksen alakerran naapurilta hieman puolenyön jälkeen. ”Kaksiosta, jossa on pieni keittiö, löytyi vainaja”, kertoo päivystävä palomestari Markku Holopainen Helsingin pelastuslaitokselta.


Sosiaalityöntekijälle töitä - hakuaikaa jatkettu 26.3.21 asti - Kalajoki.fi\nSosiaalityöntekijälle töitä – hakuaikaa jatkettu 26.3.21 asti\nPätevyysvaatimuksena sosiaalityöntekijän virkaan on sosiaalihuollon kelpoisuuslain 3 § mukainen pätevyys. Palkkaus ja muut ehdot määräytyvät KVTES:in mukaisesti, jonka lisäksi mahdollinen työn vaativuuteen perustuva lisä.\nHakija voi esittää oman palkkatoivomuksen. Virassa noudatetaan kuuden (6) kuukauden koeaikaa. Valitun on ennen tehtävän vastaanottamista toimitettava lääkärintodistus terveydentilastaan ja esitettävä työnantajalle lasten kanssa työskentelevien rikostaustan selvittämisestä annetun lain (504/2002) mukainen rikosrekisteriote viimeistään 30 päivän kuluttua valitsemispäätöksen tiedoksisaannista.\nMiten haet työpaikkaa? Hakemukset lähetetään pe 26.3.2021 klo 15 mennessä www.kuntarekry.fi palvelun kautta.


Uusi vaihtoakku tuo lisävirtaa JVC kameraan, 1200mAh\nAkku kameraan JVC GZ-V500 -V505 -V515 -V570 -V590 GZ-V700 GZ-VX700 -VX705 -VX715 -VX755 -VX770 -VX775 GZ-VX810 -VX815 - BN-VG212, 1200mAh, BN-VG212 vaihtoakku\nEikö vanha kameran akku toimi enää vai etsitkö vara-akkua kameraasi pidempää valo- tai videokuvausta varten? subtel® vara-akku on kehitetty sopimaan erityisesti kameraan JVC GZ-V500, GZ-V515, GZ-VX700 ja muut. Katso sivun alaosasta lista kaikista yhteensopivista kameramalleista. Turvallisuudesta on huolehdittu, sillä akku on suojattu oikosululta, ylikuumenemiselta ja ylijännitteeltä.\nUusi akku on ihanteellinen virtalähde matkalle ja pitkäkestoiseen valokuvaukseen tai videokuvaukseen, myös helteessä tai pakkasessa. Se korvaa alkuperäisen JVC kamera-akun BN-VG212. Katso sivun alaosasta lista kaikista tarvikeakun korvaamista akkumalleista.\n✔ 100% yhteensopiva vaihtoakku alkuperäiselle kamera-akullesi JVC BN-VG212\nAlexander on 27.01.2021 (Tämä arvostelu on käännetty automaattisesti. Alkuperäinen kieli on: saksa.)\nTarkka arviointi voidaan suorittaa vasta, kun akkua on käytetty.\nIgor on 04.07.2018 (Tämä arvostelu on käännetty automaattisesti. Alkuperäinen kieli on: hollanti.)\nSama kuin alkuperäinen. Suorita nyt edelleen käytännössä.\nLeo on 23.07.2015 (Tämä arvostelu on käännetty automaattisesti. Alkuperäinen kieli on: hollanti.)\nAivan yhtä hyvä kuin tuotemerkki ja huomattavasti halvempi. Toimii myös intensiivisen käytön jälkeen.\nTuote on yhteensopiva alkuperäisen kanssa\nPhilippe on 15.08.2013 (Tämä arvostelu on käännetty automaattisesti. Alkuperäinen kieli on: ranska.)\nTuote, joka vastaa pyyntöäni erittäin hyvään hintaan.\nANDRE on 11.07.2013 (Tämä arvostelu on käännetty automaattisesti. Alkuperäinen kieli on: ranska.)\nGeerit on 21.06.2013 (Tämä arvostelu on käännetty automaattisesti. Alkuperäinen kieli on: hollanti.)\nKiinteä tuote ja paljon halvempi kuin alkuperäinen.\nRobert on 26.04.2013 (Tämä arvostelu on käännetty automaattisesti. Alkuperäinen kieli on: hollanti.)\nUpea akku, Subtel on yksi harvoista, jolla on 1200 mAh: n akku ja joka on hyvä hinta.\nK.G. on 20.04.2013 (Tämä arvostelu on käännetty automaattisesti. Alkuperäinen kieli on: hollanti.)\nnäyttää hyvältä ja toivon nauttia siitä pitkään\nMarc on 27.02.2013 (Tämä arvostelu on käännetty automaattisesti. Alkuperäinen kieli on: ranska.)\nYhteensopiva materiaali, suositella huoletta.\nTon on 03.02.2013 (Tämä arvostelu on käännetty automaattisesti. Alkuperäinen kieli on: hollanti.)\nAion käyttää tuotetta pian. mikä voi mennä pieleen akussa. Jos se aiheuttaa ongelmia, palaan varmasti kritiikkini kanssa\nEvert on 19.12.2012 (Tämä arvostelu on käännetty automaattisesti. Alkuperäinen kieli on: hollanti.)\nG on 20.10.2012 (Tämä arvostelu on käännetty automaattisesti. Alkuperäinen kieli on: hollanti.)\nVastaa odotuksia, on hyvälaatuista, ja teen ehdottomasti liiketoimintaa eKomin kanssa uudelleen.\nFlorian on 09.10.2012 (Tämä arvostelu on käännetty automaattisesti. Alkuperäinen kieli on: ranska.)\nErittäin hyvä tuote, se ei ole alkuperästä, mutta niin kauan kuin se toimii.\nMartin on 21.08.2012 (Tämä arvostelu on käännetty automaattisesti. Alkuperäinen kieli on: hollanti.)\nlaturit ja akku ovat laadukkaita ja yhtä hyviä kuin alkuperäinen, mutta yli 80 prosenttia halvempia.\nVéronique on 07.07.2012 (Tämä arvostelu on käännetty automaattisesti. Alkuperäinen kieli on: ranska.)\nAkku toimii kaikilta osin alkuperäiseen verrattuna


suolainen piirakka - Porkkasosekeitto ja juustopiiras - Topi-Keittiöt\nTagit: juustopiirakka, keitto, piirakka, porkkanasosekeitto, suolainen piirakka,\nto 19. syyskuuta 2019 22.35.00\nSosekeitto ja juustopiiras on herkullinen ja tukeva syysruoka. Molemmat on helpot valmistaa ja syntyvät nopeasti.\nKeitossa maistuu porkkanan lisäksi appelsiini ja bataatti tekee siitä samettisen pehmeää.\nPiirakan täytteenä on voimasta Västerbotten-juustoa, joten makua riittää.\nMolemmat ruuat voi valmistaa hyvissä ajoin etukäteen, joten ne ovat myös kivat syksyiset vierastarjottavat.\n4 isoa porkkanaa, n. 300g\n1 bataatti, n. 600g\n8 dl kasvislientä kuutiosta tai fondista\n0,5 raastettua valkosipulin kynttä\n1,5 dl vastapuristettua appelsiinin mehua\nTee kasvisliemi ja sillä aikaa, kun se alkaa kiehua, pese, kuori ja pilko porkkanat ja bataatti. Kuta pienemmät palat, sitä nopeammin syntyy valmis soppa. Lisää juurespalat kasvisliemeen kiehumaan. Kun ne ovat pehmenneet, soseuta keitto sauvasekoittimella.\nPese appelsiini huolellisesti, raasta sen oranssi kuori ja lisää keittoon. Lisää appelsiinin mehu ja mausteet. Tarkista maku ja lisää tarvittaessa mausteita tai suolaa ja nestettä, jos keitto on liian paksua.\n300 g raastettua Västerbotten-juustoa\nLaita uuni 225 °. Sekoita voi ja jauhot murumaiseksi massaksi ja lisää vesi. Sekoita ja puristele nopeasti taikinaksi.\nTaputtele taikina 24 cm halkaisijaltaan olevaan vuokaan ja sen reunoille. Esipaista pohjaa 10 minuttia ja tee sillä aikaa täyte.\nVatkaa kanamunat yhteen kerman kanssa ja lisää joukkoon juustoraaste. Mausta mustapippurilla ja chilillä. Kaada täyte esipaistetun pohjan päälle ja paista vielä n. 20 minuutia. Anna jäähtyä.


Dig_It - Haukiputaan lukio - Oulun kaupunki\nKoulumme on osallistunut kaksivuotiseen Erasmus+ -projektiin, jossa on mukana koulut Ruotsista, Belgiasta ja Ranskasta. DIG_IT -projektiin osallistuneet opiskelijat ovat vierailleet kaikissa näissä maissa mutta myös tehneet kovasti töitä koulussa ja kotona projektin teemoihin liittyen.\nTammikuussa saimme muut koulut vieraaksemme, yhteensä 30 opiskelijaa ja 9 opettajaa. Opiskelijat olivat koko viikon perhemajoituksessa ja tutustuivat pohjois-suomalaiseen arkeen. Yhdessä perehdyimme mm. Oulun ja Haukiputaan historiaan, iloitsimme talvitouhuista, vierailimme yliopistolla ja Gamelabissa, StoraEnson paperitehtaalla ja OSAOn Haukiputaan yksikössä, tutustuimme Oulun keskustaan ja Haukiputaan kirkkoon sekä pidimme työpajoja projektin teemoihin liittyen. Avasimme Suomi100-juhlinnan vieraidemme kanssa muistaen samalla eurooppalaisen yhteistyön tärkeyttä. Viikko päättyi onnellisissa mutta haikeissa tunnelmissa yhteiseen juhlaan koululla.\nProjekti on avartanut meidän kaikkien maailmaa, lisännyt tietoa ja ymmärrystä sekä antanut upeita kokemuksia. Ennen kaikkea iloitsemme syvien ystävyyssuhteiden syntymisestä ja opiskelijoiden suuresta panoksesta Suomen vierailun järjestelyissä.\nDIG_IT – PROJEKTIRYHMÄ BELGIASSA LOKAK\nLähdimme sunnuntaiaamuna 9.10. kuuden lennolla Helsinkiin, josta matka kohti Belgiaa alkoi. Saavuimme Belgiaan jo kello 10.45. Ensimmäinen päivä meni Mechelenin kaupungissa kierrellessä ja isäntäperheeseen tutustuessa.\nMaanantaina saavuimme yhdessä koululle, josta kävelimme Mechelenin kaupungintalolle ja pääsimme tutustumaan vanhaan torniin ja kaupungin keskustaan. Siellä olikin hyvin vanhoja ja kauniita rakennuksia. Paikallisessa ammattikoulussa pääsimme syömään belgialaisen lounaan: ranskalaisia ja lihakastiketta sekä tietysti majoneesia. Iltapäivän saimme viettää vapaasti joko perheen tai kavereiden kanssa.\nTiistaina meillä oli koulussa aamupäivällä työpajoja koskien Internetin turvallista käyttöä. Ryhmätyöskentely helpotti tutustumista muunmaalaisiin ihmisiin. Lounaan jälkeen vierailimme paikallisella rautatieasemalla, jossa meillä oli opastettu kierros.\nKeskiviikkona meillä oli yritysvierailu. Telenet vastaa osaltaan Belgian internet/puhelin-ja televisioyhteyksistä. Loppupäivä meillä oli vapaata ja useimmat meistä menivätkin ystävien kanssa kaupungille ja saimme maistaa belgialaisia vohveleita.\nTorstaina kävimme junamuseossa Brysselissä. Museossa oli tietoa vanhoista rautatieyhteyksistä, junista ja niiden kehityksestä. Iltapäivällä meillä olisi pitänyt olla vielä työpajoja, mutta suunnitelmat muuttuivat ja saimme vapaata aikaa.\nPerjantaina koulussa teimme työpajoissa joko pro\njektissa valmistuvaan digitaaliseen peliin tulevien kysymysten kehittelyä, videoita liittyen viikon aikana oppimiimme asioihin tai projektimme avatarien päivityksiä. Illalla kokoonnuimme koululle mukavalle jäähyväisillalliselle yhdessä isäntäperheidemme kanssa.\nLauantaina 15.10. saavuimme kotiin jo viiden aikaan iltapäivällä eli hyvissä ajoin. Matkasta jäi kaikin puolin hyviä muistoja, mutta tietenkin oli mukava palata kotiin.\nEveliina Pölkki, Venla Rantala ja Atte Pietarila\nDIG_IT – PROJEKTIRYHMÄ RANSKASSA TOUKOKUUSSA 2017\nViimeinen DIG_IT -projektin kohde: Lounais-Ranskassa sijaitseva pieni kunta Pons\nMatkamme alkoi lauantaina 13.5., jolloin lensimme Oulusta Helsinkiin. Kaikki olivat jännittyneitä ja odottivat mielenkiinnolla, mitä reissu tuo tullessaan. Hotelliyön jälkeen jatkoimme varhain kohti määränpäätämme ja matkan varrella saimme kokea pienen pintaraapaisun Amsterdamista.\nPerillä Ponsissa meitä odotti kesä ja isäntäperheet. Maanantaina aloimme työstämään koko viikon kestäviä projektitöitä. Aluksi tunnelma ihmisten välillä oli hieman varautunut, mutta päivän aktiviteettien lomassa jännite alkoi raueta. Tiistai meni kokonaan projektitöiden parissa mutta kerkesimme siinä samalla nauttia hellepäivästä muiden DIG_IT -projektilaisten kanssa. Keskiviikon odotettu seikkailupuisto-/rantapäivä ei sään puolesta suosinut. Pystyimme kuitenkin nauttimaan päivästä sateesta ja kylmästä tuulesta huolimatta. Rohkeimmat uskaltautuivat uimaan meressä, mutta useimmat tyytyivät rantapeleihin ja simpukoiden keräämiseen. Torstai oli toiminnantäyteinen. Kävimme tehtävien lomassa tutustumassa paremmin sateiseen Ponsiin. Illalla koululla oli elämyksellinen konsertti, jossa pääsimme kuulemaan monipuolista taiturointia mukaantempautuvan yleisön kanssa.\nViimeisenä päivänä projektityöt valmisteltiin loppuun ja muuten vain nautimme viimeisistä hetkistä Ranskassa jo läheisiksi tulleiden uusien tuttavuuksien kanssa. Perjantai-illan läksiäisjuhlassa tarjottiin hyvää ruokaa ja musiikkia. Juhlan loppupuolella hauska tunnelma alkoi muuttua yhä haikeammaksi.\nLauantaina lähdimme paluumatkalle kohti kotia. Väsymyksen ja haikeuden rinnalla olimme kuitenkin kiitollisia kuluneesta viikosta.\nOona Kujala ja Emilia Pyyny


Ex-yritysjohtajat pannaan ruotuun: Suomi ja Portugali verosopimukseen - Talous - Uutiset - MTV.fi\nJulkaistu 07.11.2016 21:19\nValtiovarainministeri Petteri Orpo pitää verosopimusta oikeudenmukaisena ratkaisuna.\nSuomi on allekirjoittanut Portugalin kanssa verosopimuksen, joka mahdollistaa maahan maksettavien yksityisen alan eläkkeiden verottamisen. Valtiovarainministeriö kertoi sopimuksen syntymisestä jo keväällä, mutta allekirjoitus on venynyt.\nSopimuksen voimaantulo edellyttää vielä molempien maiden parlamenttien hyväksyntää. Valtiovarainministeri Petteri Orpo (kok.) ennakoi, että sopimus ehtii voimaan vuoden 2018 alusta.Orpo sanoo olevansa erittäin tyytyväinen allekirjoittamansa sopimuksen sisältöön. Asia on herättänyt huomiota useiden entisten yritysjohtajien muutettua Portugaliin.\n– Minusta tämä on verojärjestelmän uskottavuuden ja oikeudenmukaisuuden kannalta oikea ratkaisu, Orpo sanoi Brysselissä maanantaina pidetyn euroryhmän kokouksen jälkeen.– Tämä ei fiskaalisesti maailman suurin asia ole. Se koskee paria kolmea sataa henkeä tällä hetkellä ja kysymys on ennen kaikkea yksityiseltä sektorilta maksettavista (eläkkeistä). Verohyöty on, että me saamme joitakin miljoonia euroja.Orpo selittää allekirjoituksen viivästymistä sillä, että sopimuksen yksityiskohtien laatiminen vei aikansa. Portugalin epävakaa poliittinen ja taloudellinen tilanne vaikutti osaltaan asiaan.Suomi on tehnyt vastaavan sopimuksen Espanjan kanssa. Myös sen ennakoidaan astuvan voimaan vuoden 2018 alussa.Verosopimus saatiin neuvoteltua jo aiemmin. Katso uutisvideo aiheesta.\nUutta pankkikriisiä pelätään – Asiantuntija: Uusien sääntöjen toimivuudesta vaikeaa sanoa 10.10.2016\nAsiantuntijat: Euroopan pankkien stressitestien tuloksissa ei yllätyksiä 30.7.2016\nRehn: Kriisejä riittää – Italian pankit kuralla, Espanjalle ja Portugalille sanktioita 12.7.2016\nEU: Espanja ja Portugali rikkoivat sääntöjä – ministerit haluavat rangaista 12.7.2016


Käyttäjienhallinta - Sähköposti-ilmoitukset – Visma Severa asiakaspalvelu ja -tuki | Visma Severa Support\nSeveran sähköposti-ilmoitusten avulla on mahdollista tiedottaa yksittäisiä käyttäjiä mm. heille luoduista aktiviteeteista, uusista asiakkaista ja voitetuista töistä, töiden ja vaiheiden deadline-ajoista ja muista tärkeistä asioista.\nKäyttäjän on mahdollista kytkeä päälle neljä erilaista sähköposti-ilmoitusta (Huom! Uusi aktiviteetti ja Aktiviteetti vahvistettu -ilmoitukset tulevat käyttöön, kun yrityksellä on käytössä Aktiviteettien hallinta -lisäosa):\nKun uusi käyttäjä luodaan Severaan, sähköposti-ilmoitukset kytketään aina oletuksena päälle. Käyttäjä pääsee muokkaamaan omia ilmoitusasetuksia Työkalut - Henkilötiedot-näkymän kautta. Käyttäjä (mm. pääkäyttäjät, esimiehet), jolla on pääsy Käyttäjienhallintaan, pääsee muokkaamaan myös toisten käyttäjien ilmoitusasetuksia.\nJos haluat saada sähköpostiin ilmoituksen (tai estää ilmoitusten lähetyksen), kun joku toinen henkilö luo sinulle aktiviteetin Severassa tai lisää sinut osanottajaksi aktiviteetille, tee tarvittava muutos henkilötiedoissasi.\nValitse Työkalut - Henkilötiedot\nValitse Uusi aktiviteetti -alasvetovalikosta\nKyllä, jos haluat jatkossa saada ilmoitukset\nEi, jos haluat estää ilmoitusten tulon\nJos haluat saada sähköpostiin ilmoituksen (tai estää ilmoitusten lähetyksen), kun toinen käyttäjä vahvistaa osallistumisensa aktiviteettiin, jossa olet omistajana, tee tarvittava muutos henkilötiedoissasi.\nValitse Aktiviteetti vahvistettu -alasvetovalikosta\nJos haluat saada sähköpostiin Päivän ohjelma -sähköpostin tai perua sen vastaanottamisen, tee tarvittava muutos henkilötiedoissasi. Päivän ohjelma lähetetään sähköpostiin arkiaamuisin (maanantai-perjantai).\nVoit tässä näkymässä lähettää itsellesi myös testiviestin sähköpostiisi tai tarkastella viestin sisältöä "Testi: Yhteenveto päivän ohjelmasta" -painikkeen kautta.\nValitse Päivän ohjelma -alasvetovalikosta\nKyllä, jos haluat jatkossa saada ilmoituksen.\nEi, jos haluat estää ilmoitusten tulon.\nPäivän ohjelma sisältää seuraavat tiedot, jos saatavilla (Huom! Viestiin mukaan otettava aineisto riippuu käyttöoikeuksista):\nKäyttäjä on osanottaja\nKäyttäjä on omistaja\nEi ole lukittu\nKäyttäjä on työryhmän jäsen\nKäyttäjä on työn vastuuhenkilö\nTyö on Avoin\nArvioitu tilauspäivä tänään\nKäyttäjä on myyjä\nAsiakkaan yhteyshenkilö, kun käyttäjä on asiakasvastaava\nAlainen on osanottaja\nAlainen on omistaja\nAlainen on työryhmän jäsen\nAlainen on työn vastuuhenkilö\nAktiviteetin tyyppi Poissa toimistolta\nJos haluat saada maanantaiaamuisin sähköpostiin Viikkotiivistelmä-sähköpostin tai perua sen vastaanottamisen, tee tarvittava muutos henkilötiedoissasi.\nVoit tässä näkymässä lähettää itsellesi myös testiviestin tai tarkastella viestin sisältöä Testi: Yhteenveto viime viikosta -painikkeen kautta.\nAvaa Asetukset-osio näkyviin\nViikkotiivistelmä sisältää seuraavat tiedot, jos saatavilla (Huom! Viestiin mukaan otettava aineisto riippuu käyttöoikeuksista):\nDeadline viime viikolla\nKäyttäjä on osanottaja tai omistaja\nAktiviteetti on kuitattu valmiiksi\nTyö on Päättynyt\nTällä viikolla tehtävää\nDeadline tällä viikolla\nAktiviteetti on käynnissä\nKäyttäjä on työn vastuhenkilö\nUudet asiakkaat viime viikolla\nLisäyspäivä on viime viikolla\nAsiakkaat, joilla ensimmäinen voitettu työ\nViime viikolla avatut uudet työt\nAvattu viime viikolla\nViime viikon tilaukset\nArvioitu tilauspäivä viime viikolla\nMyynnin tila voitettu\nTöiden deadlinet viime viikolla


Asportuguesas Care white | työkenkä.fi\nhttps://www.tyokenka.fi/product/1079/asportuguesas-care-white1079Asportuguesas Care white89.9EURInStock
Asportuguesas, uudenlaiset kengät töihin ja vapaa-aikaan. Pohja on kevyt, rullaava ja mukavan tukeva. Se on anatomisesti muotoiltu ja on valmistettu korkista ollen luonnontuote. Päällinen joustavaa tekstiiliä joka muotoutuu jalkasi mukaan. Helpot ja nopeat pukea. Sopii reiluun vapaa-aikaan, mutta myös erinomaisesti työkäyttöön. Menee ehdottomasti MUST HAVE -listalle.

Tässä hieman tarinaa ja tuotetietoa Asportuquesas merkistä.

Asportuquesas = me portugalilaiset

Kestävän kehityksen merkki, joka käyttää valmistusmateriaaleina luonnon korkkia ja kierrätysmateriaaleja.

Merkin synty ja filosofia lyhyesti:

Portugal on maailman suurin korkin tuottaja maa. 70% maailman korkkipuista kasvaa Portugalissa. Korkkipuustoa esiintyy luonnossa muutoinkin ainoastaan Välimeren alueella. Korkki on valtava hiilinielu ja se varastoi yli 700% oman painonsa verran hiilidioksidia.

Suurin osa korkintuotannosta menee pullon korkeiksi, mutta korkkia käytetään myös erilaisina eristeinä, lattioissa ja kaikenlaisena päällysteenä ja muotoilussa. Ylijäämäkorkille tuottajat etsivät erilaisia käyttötarkoituksia ja innovaatioita, jotta mitään jätettä ei syntyisi. Asportuquesas on tällaisen innovaation tulos. Korkin ainutlaatuiset ominaisuudet ovat keveys, joustavuus, eristävyys ja 100% luonnon materiaali.

Vastuullisuus: Kenkiin käytettävä korkki saadaan korkkipuun kuoresta. Yhtäkään puuta ei siis kaadeta. Korkkipuu saavuttaa ensimmäisen mahdollisen kuorintavaiheen noin 25 vuoden iässä. Tämän jälkeen puu voidaan kuoria aina 9 vuoden välein. Puusta kuoritaan ”kuollut” kaarnakerros. Puuta ei vahingoiteta eikä se kärsi kuorinnasta millään tavoin. Kun korkki puun kuori kerätään talteen ja ”varastoidaan” erilaisiin käyttötarkoituksiin se ei pääse maatumaan ja vapauttamaan sitomaansa hiilidioksidia takaisin ilmakehään.

Yhtiön hiili jalanjälki on negatiivinen.
89.9Asportuguesashttps://www.tyokenka.fi/tuotekuvat/750x750/ri4562.jpeg///Naisten kengät/Naisten kengät/Naisten työkengät/Naisten kengät/Naisten vapaa-ajankengät/Työkengät/Naisten kengät/Myyjä/Naisten kengät/Palvelu/Naisten kengät/Ravintola/hotelli/Naisten kengät/Sporttiset/Naisten kengät/Terveydenhoito/Naisten kengät/Varasto/Kevät-kesä 2022


Full Stack -sovelluskehitys TO00BS65-3002 27.01.2022-19.05.2022\t5 op (TON222SY) +-\nKurssimateriaali määritellään kurssin alussa. Tuntien aikana tehtävät ohjelmointiharjoitukset tehdään myöhemmin määritellyillä saatavissa olevilla työkaluilla.\nKurssi toteutetaan lähiopetuksena. Lähiopetus koostuu ohjatuista työpajoista, joissa tehdään ohjelmointiharjoituksia. Kurssin aikana opiskelijat tutustuvat web sovellusten kehitykseen. Kurssin aikana opiskelijat tekevät myös itsenäisiä tehtäviä, jotka palautetaan ja arvioidaan.\n- Teorialuentoja / tietoiskuja\n- Itsenäistä harjoittelua ja ohjaustapaamisia\nOpintojaksot (tai vastaava osaaminen).\nKurssin arviointi perustuu seuraaviin osa-alueisiin:\n- Mahdollisiin monivalintatesteihin\n- Mahdolliseen teoriakokeeseen\nTutkintoa suorittavalla opiskelijalla on ammattikorkeakoulun päätöksen mukaisesti oikeus hyväksilukea kotimaisessa tai ulkomaisessa korkeakoulussa tai muussa oppilaitoksessa suoritettuja opintoja osaksi tutkintoaan.\nOpintojen hyväksilukeminen tapahtuu korvaamalla silloin, kun muualla suoritetut opinnot vastaavat tutkinnon ydinosaamisen opintojen osaamistavoitteita ja tasoa. Hyväksiluvun toteuttaminen sisällyttämisellä tapahtuu silloin, kun muualla suoritettuja opintojen liitetään osaksi tutkintoa täydentävän osaamisen opintojen osalta.\n5 creditpoints (opintopiste) = 133.5h\nLähiopetus 13* 5h = 65h\nItsenäinen opiskelu = 68.5h


Eija-Riitta Korhola luopuu ehdokkuudesta\nEija-Riitta Korholan kuppi nurin – vetäytyy kuntavaaleista kokoomuksen EU:n tukipakettia koskevan äänestysohjeen takia\ntiistai 04.05.2021 klo 17:13\nKorhola: ”Kokoomus on tekemässä nyt suuren virheen, joka maksaa Suomelle paljon”.\nEija-Riitta Korholalta tuli vuonna 2019 omakohtainen Kuolemaa nopeampi - Lähikuvia elämästä -kirja. Kuva kirjan julkistamistilaisuudesta. Antti Nikkanen\nEntinen euroedustaja ja puolueen varapuheenjohtaja Eija-Riitta Korhola (kok) on pyörtänyt suostumuksensa lähteä kokoomuksen kuntavaaliehdokkaaksi Helsingissä.\nSyynä on kokoomuksen viime viikolla tekemä linjaus, jonka mukaan puolueen eduskuntaryhmä äänestää tyhjää, kun EU:n tukipaketti tulee eduskunnassa ratkaisevaan äänestykseen.\n– Tyhjän äänestämistä, mikä käytännössä varmistaa elpymispaketin läpimenon, minun on näin painavassa asiassa vaikea kunnioittaa. Se on vastuunkannon välttelyä. Sellaista käytöstä on vaalikentillä vaikeaa puolustaa, Korhola kirjoittaa Uuden Suomen blogissaan.\nKokoomuksen äänestyslinjaus tuli viime viikolla heti sen jälkeen, kun eduskunnan perustuslakivaliokunta oli päättänyt, että tukipaketin läpimeno vaatii 2/3:n enemmistön annetuista äänistä. Tyhjiä ääniä ei lasketa ääniksi, joten paketin läpimenoon riittää se, että hallituspuolueiden edustajat äänestävät paketin puolesta. Päätöksellään EU-myönteinen kokoomus siirsi vastuun paketin läpimenosta hallituspuolueille.\nKokoomus yllätti – aikoo äänestää tyhjää EU:n elvytyspaketista\n”Kiitos ja anteeksi”\nKorholan kirjoituksen otsikko kuuluu: ”kiitos ja anteeksi”.\n– Anteeksi, että vetäydyn viime hetkellä. Anteeksi, etten pysty parempaan. Ongelmani liittyvät asiaan, joka ei edes kuulu kuntavaalien agendalle, mutta se on silti kevään tärkein keskustelunaihe ja ansaitsee huomion, Korhola kirjoittaa.\n– En alun alkaen suunnitellut ehdokkuutta, mutta kokoomuksella on ollut haastava kevät, ja halusin antaa oman panokseni saadaksemme kokoomuslaisen pormestarin pääkaupunkiin, Korhola lisää.\nKorhola kertoo ”ihailleensa” niitä puheenvuoroja, joita kokoomuksen kansanedustajat esittivät helmikuussa lähetekeskustelussa velkapaketista ja EU:n omien varojen käytöstä.\n– Ne antoivat kaikki toivoa, että kokoomus on käsittänyt ne ongelmat, joita perussopimuksen artiklojen kiertäminen ja rikkominen EU-politiikalle aiheuttaisivat. Näen paketin ruokkivan populismia ja EU-vastaisuutta, koska sen sisältö ei vastaa oikeustajuamme eikä terveitä talousperiaatteita.\n– Vähän kuitenkin pelkäsin, että puolue taktikoi, enkä uskaltanut kunnolla käynnistää edes kampanjaani ennen kuin näen mitä tapahtuu. Ilmeisesti pelkoni ovat käymässä toteen, Korhola kirjoittaa.\n”Kokoomus on tekemässä suuren virheen”\nTurvaamalla tukipaketin läpimenon kokoomus on Korholan mukaan tekemässä nyt suuren virheen, joka maksaa Suomelle paljon.\n– Voin olla väärässä, mutta en voi vaihtaa moraalista kompassiani. Aivan kuten 11 vuotta sitten Kreikka-paketin kanssa, omatuntoni vaatii minua nyt pysymään siinä minkä näen. Odotan parempia aikoja ja parempia vaaleja.\nKorhola oli Euroopan parlamentin jäsen 1999–2014. Vuosina 2006–2010 hän toimi kokoomuksen varapuheenjohtajana.\nKokoomus saattaa muuttaa kantansa elvytyspakettiin – Nämä edustajat harkitsevat vastaan äänestämistäPääkirjoitus: Perustuslakivaliokunta politisoitui ja kokoomuksen selkäranka petti